
	讛讚专谉 注诇讱 讜讗诇讜 诪讜转专讬谉





	讗专讘注讛 谞讚专讬诐 讛转讬专讜 讞讻诪讬诐. 讜诪驻专砖 讘讙诪专讗 砖诪讜转专讬谉 诪讗诇讬讛谉 讘诇讗 讛讬转专 讞讻诐: 谞讚专讬 讝专讜讝讬谉. 砖诇讗 谞讚专 讗诇讗 诇讝专讝 讞讘讬专讜 砖诇讗 讬注诪讜讚 讘讚注转讜 讻讚诪驻专砖 讜讗讝讬诇: 谞讚专讬 讛讘讗讬. 谞讚专 砖讗讬谞讜 讻诇讜诐 砖诪讬专 讜砖讬转 诪转专讙诪讬谞谉 讛讘讗讬 讜讘讜专 (讬砖注讬讛 讻讝): 拽讜谞诐 砖讗讬谞讬 驻讜讞转 诇讱. 拽讜谞诐 讚诪讬讜 注诇讬 讗诐 讗谞讬 诪讜讻专讜 讘驻讞讜转 诪住诇注 砖讛讜讗 讗专讘注 讚讬谞专讬谉: 拽讜谞诐 砖讗讬谞讬 诪讜住讬祝 诇讱 注诇 讛砖拽诇. 拽讜谞诐 讛诪拽讞 注诇讬 讗诐 讗谞讬 诪讜住讬祝 诇拽谞讜转 讘讬转专 诪砖拽诇 砖讛讜讗 砖谞讬 讚讬谞专讬谉:





专诪讘"谉

讗专讘注讛 谞讚专讬诐 讛转讬专讜 讞讻诪讬诐 谞讚专讬 讝讬专讜讝讬谉 讜谞讚专讬 讛讘讗讬 讜谞讚专讬 砖讙讙讜转 讜谞讚专讬 讗讜谞住讬谉. 谞讚专讬 讝讬专讜讝讬谉 讻讬爪讚 讛讬讛 诪讜讻专 讞驻抓 讜讗诪专 拽讜谞诐 (讗) 砖讗讬谞讬 驻讜讞转 诪谉 讛住诇注 讜讛诇讛 讗讜诪专 拽讜谞诐 砖讗谞讬 诪讜住讬祝 诇讱 注诇 讛砖拽诇 讜砖谞讬讛诐 专讜爪讬谉 讘砖诇砖讛 讚讬谞专讬诐變





专砖讘"讗

 拽讜谞诐 砖讗谞讬 驻讜讞转 诇讱 诪谉 讛住诇注. 诇讬砖谞讗 讚讛讗 诪转谞讬转讬谉 诇讗讜 讚讜拽讗, 讗诇讗 讘讗讜诪专 拽讜谞诐 驻讬专讜转 讗诇讜 注诇讬 讗诐 讗谞讬 驻讜讞转 诇讱 诪谉 讛住诇注. 转讜住驻转讗 讘驻专拽 讚' 讚诪讻诇转讬谉 [讛诇讻讛 讚'] 讗祝 谞讚专讬诐 砖讗诪专谞讜 诪讜转专讬诐  诪谞讬谉 砖诇讗 讬讛讗 讗讚诐 谞讜讚专 讘讛诐 注讜诇诪讬转 诇讘讟诇谉, 转诇诪讜讚 诇讜诪专 诇讗 讬讞诇 讚讘专讜 砖诇讗 讬注砖讛 讚讘专讜 讞讜诇讬谉. 讬专讜砖诇诪讬 讙讘讬 谞讚专讬 讝专讜讝讬谉, 讗诪专 专讘讬 讝注讬专讗 讛讚讗 讚转讬诪讗 讘砖讗讬谉 诪注诪讬讚讬谉, 讗讘诇 讗诐 讛讬讜 诪注诪讬讚讬谉 讛讬讜 爪专讬讻讬谉 讛转专 讞讻诐, 讛讬讛 讝讛 诪注诪讬讚 讜讝讛 讗讬谞讜 诪注诪讬讚, 讻讬讜谉 砖讘讬讟诇 讗爪诇 讝讛 讘讬讟诇 讗爪诇 讝讛, 转诇诪讬讚讜 讚专讘讬 讞讬讬讗 讘专 诇讜诇讬讬谞讬 讗诪专 专' 讬讜讚谉, 砖讗讬诇讜 讛讬讛 讝讛 讗讜诪专 讘住诇注, 讜讝讛 讘砖诇砖讛, 讜讝讛 讗讜诪专 讘砖拽诇, 诪讗讞专 砖讘讬讟诇 讚讬谞专 讗爪诇 讝讛, 讬讘讟诇 注讜讚 讚讬谞专 讗讞专 讗爪诇讜, 讜讬转谞谞讜 讘砖谞讬诐.





专讬讟讘"讗

讗专讘注讛 谞讚专讬诐 讛转讬专讜 讞讻诪讬诐 谞讚专讬 讝讬专讜讝讬谉 谞讚专讬 讛讘讗讬 谞讚专讬 砖讙讙讜转 谞讚专讬 讗讜谞住讬谉. 驻讬' 讚讬讬拽讬谞谉 讘讙诪' [讚祝 讻讗:] 诪讚拽转谞讬 讛转讬专讜 讚诪讜转专讬谉 诇讙诪专讬 讗驻讬诇讜 诇注"讛 讜诇讗 讘注讬 砖讗诇讛 讻诇诇 讚讛谞讬 诪讬诇转讗 讚诪讬谞讻专 讛讜讗 讚诇讗讜 讻诇讜诐 谞讬谞讛讜 讜诇讗 讗转讬 注"讛 诇诪住专讱 诪讛讗 诇诪讬诇转讗 讗讞专讬转讬 诪讬讛讜 诇讗 诪讬讘注讬 诇讬讛 诇讗讬谞讬砖 诇讛讬讜转 谞讜讛讙 讘讛诐 讜讘讛讗 诇讬讻讗 讛驻专讬砖讗 讘讬谉 谞讚专 诇砖讘讜注讛 讜讻讚拽转谞讬 (讗) (住讬驻讗) [讚祝 讻讚: 注"砖] 讻砖诐 砖谞讚专讬 讛讘讗讬 诪讜转专讬谉 讻讱 砖讘讜注讜转 讛讘讗讬 诪讜转专讜' 讜讛"讛 诇讗讬讚讱 谞讚专讬诐 讜诇专讘讜转讗 谞拽讟 谞讚专讬 讛讘讗讬 讻讚讘注讬谞谉 诇驻专讜砖讬 拽诪谉 讜讗专讘注讛 谞讚专讬诐 讗诇讜 诪驻专砖 诇讛讜 讜讗讝讬诇 讘诪转谞讬转讬谉 讜驻转讞 讘诪讗讬 讚驻转讞 诪注讬拽专讗. 谞讚专讬 讝讬专讜讝讬谉 讻讬爪讚 讛讬讛 诪讜讻专 讞驻抓 诇讞讘讬专讜 讜讗讜诪专 拽讜谞诐 砖讗谞讬 驻讜讞转 诇讱 诪住诇注. 驻讬' 拽讜谞诐 驻讬专讜转 注讜诇诐 注诇讬 讗诐 讗谞讬 诪讜讻专讜 诇讱 讘驻讞讜转 诪住诇注 砖讛讜讗 讚' 讚讬谞专讬诐 讜驻讬' 砖讗谞讬 讻诪讜 讗诐 讗谞讬 讜讛诇讜拽讞 讗讜诪专 拽讜谞诐 *砖讗讬谞讬 诪讜住讬祝 诇讱 注诇 砖拽诇 砖讛讜讗 讘' 讚讬谞专讬诐 讜砖谞讬讛诐 专讜爪讬诐 讘讙' 讚讬谞专讬诐 驻讬专砖讜 讘讜 砖讗谞讜 讗讜诪专讬诐 诪谉 讛住转诐 砖诪转讞诇讛 讛讬讛 专爪讜谞诐 讘讙' 讚讬谞专讬诐 砖讛诪讜讻专 讛讬讛 专爪讜谞讜 诇讬转谞讜 讘砖诇砖讛 讜讛诇讜拽讞 讛讬讛 专爪讜谞讜 诇讬转谉 讘讜 讙' 讜讻讜' 讗诇讗 砖诪转讜讱 砖讛驻诇讬讙讜 讘讚讘专讬诐 讝讛 讘讝讛 谞讚专 讝讛 砖诇讗 诇讬转谞讜 讘驻讞讜转 诪讚' 讜谞讚专 讛诇讝 砖诇讗 诇转转 诇讜 讗诇讗 砖谞讬诐 讚讗讬谉 谞讚专讬讛诐 谞讚专 讻诇诇 砖诇讗 讙诪专 讗讞讚 诪讛诐 讘讚注转讜 诇砖诐 谞讚专 讗诇讗 诇讝专讝 讗转 讞讘专讜 诇诪讜砖讻讜 诇专爪讜谞讜 讛诇讻讱 讗诐 谞转专爪讜 讗讞专 讻讱 讝讛 诇讝讛 讘讙' 讚讬谞专讬诐 讛专砖讜转 讘讬讚诐 讜讗讬谉 注诇讬讛诐 拽讜谞诐. 讜诪住转讘专 谞诪讬 讚讗驻讬诇讜 诪讬诪诇讻讜 讜诪转专爪讜 诇诪注讘讚 讞讚 诪讗讬 讚讗诪专 讞讘专讬讛 讛专砖讜转 讘讬讚诐 讚讛讗 拽讜谞诐 讚讬讚讛讜 讗讗专讘注讛 讗讜 讗砖谞讬诐 讛讜讛 讜讻讬讜谉 讚讗讛讛讜讗 住讱 诇讗 讞讬讬诇 拽讜谞诐 讚诪爪讬 诪讬诪诇讻讬 讘砖诇砖讛 讛"讛 讘驻讞讜转 讗讜 讘讬讜转专 讜讻谉 讚注转 诪讜专讬 谞专"讜. 诪讬讛讜 讚讜拽讗 讚诪注讬拽专讗 砖谞讬讛诐 专讜爪讬诐 讘砖诇砖讛 砖诇讗 讙诪专讜 讘讚注转诐 注诇 诪讛 砖讛讜爪讬讗讜 讘驻讬讛诐 讜讗讬谉 驻讬讛诐 讜诇讘诐 砖讜讬诐 讜诇讗 谞转讻讜讜谉 讗讞讚 诪讛诐 讗诇讗 诇讝专讜讝讬 诇讞讘讬专讜 诇诪讜砖讻讜 诇专爪讜谞讜 讗讘诇 讛讬讻讗 讚诪注讬拽专讗 诇讗 讛讬讜 砖谞讬诐 专讜爪讬诐 讘讙' 讚讬谞专讬诐 讗诇讗 注诇 诪讛 砖谞讚专 讜讘讚讜拽讗 谞讚专 讗注"讙 讚讛砖转讗 诪讬诪诇讻讬 讘讙' 讗讜 讘住讱 讗讞专 谞讚专诐 谞讚专 讜讘注讜 砖讗诇讛 讜讻讬 转讬诪讗 讜讻讬 砖谞讬讛诐 专讜爪讬诐 诪注讬拽专讗 诪讗讬 讛讜讬 讚诪"诪 诇讗 驻讬专砖讜 讘砖注转 谞讚专诐 讜讛讜讜 诇讛讜 讚讘专讬诐 砖讘诇讘 讚拽讬"诇 [拽讚讜砖讬谉 讚祝 谞.] 砖讗讬谞诐 讚讘专讬诐 讗讬讻讗 诇诪讬诪专 讚讞讻诪讬诐 讬专讚讜 诇住讜祝 讚注转诐 砖诇 讘谞讬 讗讚诐 讻砖谞讜讚专讬谉 注诇 讚专讱 讝讛 讗讬谞诐 谞讜讚专讬诐 讻讚讬 砖讬转拽讬讬诐 谞讚专诐 讗诇讗 诇讝专讝 讞讘讬专讜 讜讗诇讜 讛诐 讚讘专讬诐 砖讘诇讘诐 讜讘诇讘 讻诇 讗讚诐 讜讗讜诪讚谞讗 讚诪讜讻讞 讚讻讬 讛讗讬 讙讜讜谞讗 讛讜讬 讻诪讗谉 讚驻专讬砖 讘讬谉 讘谞讚专讬诐 讘讬谉 讘诪诪讜谞讜转 讻讚驻专讬砖讬转 讘诪住讻转 拽讚讜砖讬谉 讜讘讚讜讻转讬 讗讞专讬谞讬:





驻讬专讜砖 讛专讗"砖

谞讬讱 讬驻讬驻讬谉 讘讬讜转专. 讘诇讗 诪讜诐:



诪讙诇讛 讟驻讞 讜诪讻住讛 讟驻讞. 讻讚讬 砖转讛讗 讬专讗讛 讜讘讜砖讛 注诇 驻谞讬讜 讗讬 谞诪讬 砖诇讗 讬讛谞讛 讘拽讬专讜讘 讘砖专 讚讜讙诪转 讚专讱 住讚讬谉 (讘讬专讜砖诇诪讬 讘驻"拽 讚讬讘诪讜转 讛诇讻讛 讗):



讜谞诪爪讗讜 讘谞讬讜 讘讗讬谉 诇讬讚讬 诪诪讝专讜转. 砖讛诪讞砖讘讛 讘讗砖讛 讗讞专转 讘砖注转 转砖诪讬砖 拽专讜讘讬谉 讛讘谞讬诐 诇爪讚 诪诪讝专讜转 讜诪转讜讱 砖讗讬谞讜 诪砖诪砖 讗诇讗 讘讗讬诪讛 讜诇讗 讘拽诇讜转 专讗砖 讗讬谉 讘诇讘讜 诪讞砖讘讛 讗讞专转:



讘诪讬诇讬 讚转砖诪讬砖. 砖专讬 诇讛专讘讜转 转讗讜转讜:



讚诪爪讬讬谞讬 讻诪诇讗讻讬 讛砖专转. 讘转讜专讛 讜讘诪爪讜转 讜驻专讜砖讬谉 讜拽讚讜砖讬诐 诪砖讗专 讛诪讜谉 讛注诐 讻拽讚讜砖转 诪诇讗讻讬 讛砖专转:



注专讻转讬 诇讜 砖诇讞谉 讜讛驻讻讜. 砖砖讬诪砖 注诪讛 砖诇讗 讻讚专讻讛:



诪谉 讘讬谞讬转讗. 讚讙 砖讗讜讻诇讜 爪诇讬 砖诇讜拽 讜诪讘讜砖诇 讻驻讬 专爪讜谞讜:



讜讘专讜转讬 诪讻诐 讛驻讜砖注讬诐 讜讙讜'. 诇砖讜谉 讘专讬专讛 讗讜 诇砖讜谉 讜讘专讗 讗转讛诐 讘讞专讘讜转诐:



讘谞讬 讗诪讛. 砖驻讞讛 诪砖讜讞专专转 讜讙专讬注讛 诪讙讬讜专转 诇驻讬 砖讛讜专讙诇讛 诇讛讬讜转 砖讟讜驻讛 讘讝诪讛:



讘谞讬 砖谞讜讗讛. 讗注"驻 砖讗讬谉 讘诇讘讜 诇讙专砖讛:



讘谞讬 谞讚讜讬. 讗诐 讛讜讗 讗讜 讛讬讗 诪谞讜讚讬谉 讜讗住讜专讬诐 讘转砖诪讬砖 讛诪讟讛 讜讛"讛 谞诪讬 讗讘诇 讗诇讗 诪讬转讛 [爪"诇 诪讬诇转讗] 讚砖讻讬讞讗 谞拽讟:



讘谞讬 转诪讜专讛. 谞讞诇驻讜 诇讜 谞砖讜转讬讜 讻住讘讜专 诇讘讗 注诇 讝讜 讜讛讬讗 讗讞专转:



讘谞讬 诪专讬讘讛. 砖谞转拽讜讟讟讜 讬讞讚 讜讘讗 注诇讬讛 拽讜讚诐 驻讬讜住 讻注诐 讛讗专抓 砖诪讻讛 讜讘讜注诇 讜讗讬谞讜 诪诪转讬谉 注讚 砖转转驻讬讬住:



讘谞讬 砖讻专讜转. 讗诐 讛讜讗 讗讜 讛讬讗 砖讻讜专讬谉 讜讗讬谉 讻讜谞转诐 砖诇讬诪讛 讜讘诇讗 讚注转 谞驻砖 诇讗 讟讜讘:



讘谞讬 讙专讜砖转 讛诇讘. 讜讗祝 讗诐 讗讬谞讜 砖讜谞讗讛 讻讬 诪转讜讱 砖讚注转讜 诇讙专砖讛 诪讛专讛专 注诇 讗讞专转:



讘谞讬 注专讘讜讘讬讗. 讬砖 诇讜 谞砖讬诐 讛专讘讛 讜讗讬谞讜 讬讜讚注 注诇 讗讬 讝讜 诪讛谉 讘讗:



讘谞讬 讞爪讜驻讛. 砖转讜讘注转 讘驻讛:



讚诪专爪讬讗 讗专爪讜讬讬. 诪砖讚诇转讜 讘讚讘专讬诐:



讛讚专谉 注诇讱 讜讗诇讜 诪讜转专讬谉 讗专讘注讛 谞讚专讬诐 讛转讬专讜 讞讻诪讬诐. 讻讜诇讛讜 诪驻专砖讬 讘诪转谞讬转讬谉:



拽讜谞诐 砖讗讬谞讬 驻讜讞转 诇讱 诪谉 讛住诇注. 讻诇讜诪专 拽讜谞诐 讻讻专 讝讛 注诇讬 讗诐 讗谞讬 驻讜讞转 诇讱 诪谉 讛住诇注:





讛诪讗讬专讬

讜讻谉 讬讛讗 讗讚诐 爪谞讜注 讘讚专讻讬讜 讜讻诇 砖讻谉 讘注谞讬谞讬 讛转砖诪讬砖 讜讗注"驻 砖讗诪专讜 讻诇 诪讛 砖讗讚诐 专讜爪讛 诇注砖讜转 讘讗砖转讜 讬注砖讛 诇讗 讚讘专讜 讞讻诪讬诐 讗诇讗 讻谞讙讚 讬爪专 讛专注 砖讗讬 讗驻砖专 诇讻诇 讘谞讬 讗讚诐 诇拽讚砖 注爪诪诐 讘诪讜转专 诇讛诐 诪讻诇 诪拽讜诐 讬讛讗 讗讚诐 诪拽讚砖 注爪诪讜 讘讻诇 讚讘专 砖讘转砖诪讬砖 讛谉 讘讛驻讬讻转 砖诇讞谉 讛谉 讘砖讗专 诪讬谞讬 拽诇讜转 专讗砖讜 讜讛讚讬讜讟讜转 讜砖诇讬诇转 讙讚专 讟讛专讛 讜讗祝 讘诪拽讜诐 砖讗讬谉 砖诐 讗讞专讬诐 讬讝讻讜专 诪讗诪专 讛讞讻诐 砖讗诪专 诪讬 砖讗讬谞讜 讘讜砖 诪讝讜诇转讜 讬讘讜砖 诪谞驻砖讜 讜讘讗砖转 转诇诪讬讚 讞讻诐 讛注讬讚讜 砖讛讬转讛 诪注讬讚讛 注诇 讘注诇讛 砖诇讗 讛讬讛 诪讝讚讜讙 注诪讛 诇讗 讘转讞诇转 讛诇讬诇讛 讜诇讗 讘住讜祝 讛诇讬诇讛 讗诇讗 讘讗诪爪注 讛诇讬诇讛 砖注讛 砖讘谞讬 讛讘讬转 讜讻诇 讗讚诐 讬砖谞讬诐 讜讻砖讛讬讛 诪讝讚讜讙 注诪讛 讛讬讛 诪讙诇讛 讟驻讞 讜诪讻住讛 讟驻讞 讻诇讜诪专 诪讙诇讛 讟驻讞 诪讘讙讚讬讛 讜诪讻住讛 讗讜转讜 讟驻讞 讘讘讙讚讬讜 讜诇讗 砖讬讙诇讛 讻诇 讘讙讚讬讛 讘讬讞讚 讜砖讬讻住讛 讗讜转讛 讘讬讞讚 讻讚讬 砖诇讗 讬专讗谞讛 讜讗注"驻 砖讗住讜专 诇砖诪砖 诪讟转讜 诇讗讜专 讛谞专 转诇诪讬讚 讞讻诐 砖讗谞讬 砖注讜住拽 讘转讜专讛 讻诇 讛诇讬诇讛 讜讻砖专讜爪讛 诇讬砖谉 诪注讟 讛讜讗 驻讜拽讚 讗转 讗砖转讜 讜讬砖谉 诇讜 诪注讟 讜诪讟讛专 注爪诪讜 讜讞讜讝专 诇诪砖谞转讜 讜讻谉 砖讛讬讛 诪拽讚砖 讗转 注爪诪讜 讘砖注转 转砖诪讬砖 讜诪诪讛专 讘诪诇讗讻转讜 讻诪讬 砖讛注谞讬谉 谞注砖讛 注诇讬讜 讞讘讬诇讛 讜诪拽爪专 讻讚讬 砖讘讬谉 讻讱 诇讗 讬转谉 注讬谞讬讜 讘讗砖讛 讗讞专转 讜诪诪讛 砖讗诪专讜 讜诇讗 转转讜专讜 讗讞专讬 诇讘讘讻诐 砖诇讗 讬砖转讛 讘讻讜住 讝讛 讜讬转谉 注讬谞讬讜 讘讻讜住 讗讞专 讜讗诪专讜 注诇讛 讗驻讬诇讜 讘砖转讬 谞砖讬讜 讜讻诇 砖讻谉 砖讛爪谞讬注讜转 讬驻讛 诇讗砖讛 讗驻讬诇讜 注诐 讘注诇讛 讜讗注"驻 砖诪讜转专 诇讛 诇讚讘专 讚专讱 专讬爪讜讬 讻讚讬 诇讛转讞讘讘 注诇讬讜 讘讚讘专讬讛:



讜讻谉 讛讝讛讬专讜 专讘讜转讬谞讜 砖诇讗 诇讛讝讚讜讙 注诐 讗讞转 诪转砖注 诪讚讜转 砖诇讗 诇拽诇拽诇 砖讜专转 讛讜诇讚讜转 砖讻诇 讛谞讜诇讚讬诐 讘讻讬讜爪讗 讘讗诇讜 讛诐 讛诐 讛诪拽讜诇拽诇讬诐 讜讛专砖注讬诐 讜讛讜讗 砖讗诪专讜 讘谞讬 转砖注 诪讚讜转 讗诇讜 讘谞讬 讗诪讛 专"诇 讘谞讬 砖驻讞讛 讻谞注谞讬转 讗祝 诇讗讞专 砖谞转讙讬讬专讛 诪驻谞讬 砖诪爪讜讬讛 讘讝谞讜转 讘谞讬 砖谞讜讗讛 砖讛讬讗 诪讗讜住讛 诇讜 讜讘讗 注诇讬讛 讘讗拽专讗讬 讻诪讬 砖讗讬谞讛 讗砖转讜 讗注"驻 砖讗讬谉 讘讚注转讜 诇讙专砖讛 讘谞讬 谞讚讜讬 砖讛讜讗 诪谞讜讚讛 讜讗住讜专 讘转砖诪讬砖 讛诪讟讛 讜讘讗 注诇讬讛 讘讗讬住讜专 住讜驻专讬诐 讘谞讬 转诪讜专讛 专"诇 砖讘讗 注诇 讗砖转讜 讜住讘讜专 砖注诇 讗讞专转 讛讜讗 讘讗 讘谞讬 诪专讬讘讛 讻讙讜谉 砖诪讻讛 讜讘讜注诇 讘谞讬 砖讻专讜转 砖诪砖诪砖 讘砖注转 砖讻专讜转 讘谞讬 讙专讜砖转 讛诇讘 砖讚注转讜 诇讙专砖讛 讗注"驻 砖讗讬谞讜 砖讜谞讗讛 讘谞讬 注专讘讜讘讬讗 讻讙讜谉 砖砖讜转讛 讘讻讜住 讝讛 讜谞讜转谉 注讬谞讬讜 讘讻讜住 讗讞专 讘谞讬 讞爪讜驻讛 砖转讜讘注转 讘驻讛 讜讘诪住讻转 讻诇讛 讛讜住讬驻讜 讘讛谉 讘谞讬 讬砖讬谞讛 专"诇 砖讘讗 注诇讬讛 讜讛讬讗 讬砖讬谞讛 讜讻谉 讬砖 讙讜专住讬谉 讻讗谉 讘谞讬 讗谞讜住讛 专"诇 砖讘讗 注诇讬讛 讘讛讻专讞 讜诪讻诇 诪拽讜诐 谞专讗讛 诇讬 砖讘讻诇诇 诪专讬讘讛 讛讬讗 讜讬砖 讙讜专住讬谉 讻讗谉 讘谞讬 诪砖讙注讛 讜砖讬讘讜砖 讛讜讗 讘住驻专讬诐 讜讘拽爪转 住驻专讬诐 讙讜专住讬谉 讗讜转讜 讚专讱 住讬诪谉 讘谞讬 讗住谞"转 诪砖讙注"讛 讜谞讜讟专讬拽讜谉 砖诇 讗住谞"转 讗诪讛 砖谞讜讗讛 谞讚讜讬 转诪讜专讛 讜谞讜讟专讬拽讜谉 砖诇 诪砖讙注"讛 诪专讬讘讛 讙专讜砖转 讛诇讘 注专讘讜讘讬讗 讞爪讜驻讛 讜讛讛' 讘诪拽讜诐 讞讬"转:



讜谞砖诇诐 讛驻专拽 转讛诇讛 诇讗诇:



讗专讘注讛 谞讚专讬诐 讛转讬专讜 讞讻诪讬诐 讜讻讜' 讗讞专 砖讘讬讗专谞讜 讘驻专拽 专讗砖讜谉 诪讬谞讬 讛谞讚专讬诐 专"诇 讗讜转谉 砖讛谉 谞讚专 讙诪讜专 讗讜 讻谞讜讬讬讛谉 讜讛转驻住讜转讬讛谉 讜讬讚讜转讬讛谉 砖讛讜讗 讛讞诇拽 讛专讗砖讜谉 讜讘讬讗专谞讜 讘驻专拽 砖谞讬 讗讜转诐 砖讗讬谞诐 谞讚专讬诐 讜讻讙讜谉 砖讛讜转驻住讜 讘讚讘专讬诐 讛诪讜转专讬诐 诇讙诪专讬 讗讜 讛讗住讜专讬诐 诪爪讚 注爪诪谉 讜讻谉 讗讜转诐 砖讛讜转驻住讜 讘诇砖讜谉 讛诪砖讜转祝 诇讚讘专 讛谞讚讜专 讜诇讚讘专 讛诪讜转专 诇讙诪专讬 讗讜 讛讗住讜专 诪爪讚 注爪诪讜 砖讛讜讗 讛讞诇拽 讛砖谞讬 讛讬转讛 讛讻讜谞讛 讘讝讛 讛讞诇拽 诇讘讗专 注谞讬谉 讛讞诇拽 讛砖诇讬砖讬 讘谞讚专讬诐 砖讛讜转驻住讜 讗讜 谞注砖讜 讻专讗讜讬 讘诇砖讜谉 谞讚专 讙诪讜专 讜讗注"驻 讻谉 讗讬谞诐 谞讚专讬诐 诇住讘讜转 砖讛讝讻讬专 讜诇讛转讞讬诇 讘讘讬讗讜专 讛讞诇拽 讛专讘讬注讬 讘诪讛 砖讛讜讗 谞讚专 讙诪讜专 讗诇讗 砖诇讗 谞转驻专砖讜 讘讜 讻诇 讛驻专讟讬诐 讗讬 讝讛 讚讘专 谞讻诇诇 讘讗讜转讜 讛谞讚专 讜讗注"驻 砖专讜讘 讛讞诇拽 讛讝讛 讬转讘讗专 讘驻专拽 砖砖讬 讜讘驻专拽 砖讘讬注讬 讗讬谉 讛注谞讬谉 讗讞讚 讜讛讜讗 砖讘驻专拽 讝讛 讘讬讗专讜 讛注谞讬谉 诇讘谞讬 讗讚诐 专"诇 讗诐 谞讚专 讘诪讜诇讬诐 讗诐 讛注专诇讬诐 讘讻诇诇 讜讗诐 谞讚专 讘专讜讗讬 讞诪讛 讗诐 住讜诪讬谉 讘讻诇诇 讜讻谉 讘讻诇诐 讜讘驻专拽 砖砖讬 讜讘驻专拽 砖讘讬注讬 讬转讘讗专 讛注谞讬谉 讘诪讬谞讬 讛诪讗讻诇 讻讙讜谉 谞讚专 讘诪讘讜砖诇 讗诐 诪讜转专 讘爪诇讬 讜谞讚专 诪谉 讛讬专拽 讗诐 诪讜转专 讘讚诇讜注讬诐 讜讻讬讜爪讗 讘讗诇讜 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖谞讬 讞诇拽讬诐 讗诇讜 砖讛讝讻专谞讜 讛专讗砖讜谉 讘讘讬讗讜专 讛谞讚专讬诐 砖讛诐 诪讜转专讬诐 讜讛砖谞讬 讘砖谞讚专 讘拽爪转 讘谞讬 讗讚诐 讗诐 讗讞专讬诐 讘讻诇诇 讝讛讜 砖专砖 讛驻专拽 讚专讱 讻诇诇 讗诇讗 砖讬讘讜讗讜 讘讜 拽爪转 讚讘专讬诐 注诇 讬讚讬 讙诇讙讜诇 讻注谞讬谉 住讜讙讬讬转 讛转诇诪讜讚 注诇 讛讚专讱 砖拽讚诐 讜讻谉 砖讬转讙诇讙诇 讘转讜讻讜 注谞讬谉 讛讬转专 谞讚专讬诐 讗注"驻 砖注拽专 诪拽讜诪讜 讘驻专拽讬诐 讛讗讞专讜谞讬诐 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 讬转讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 讗专讘注讛 谞讚专讬诐 讛转讬专讜 讞讻诪讬诐 谞讚专讬 讝专讜讝讬谉 谞讚专讬 讛讘讗讬 谞讚专讬 砖讙讙讜转 谞讚专讬 讗谞住讬诐 谞讚专讬 讝专讜讝讬诐 讛讬讛 诪讜讻专 讞驻抓 讗诪专 拽讜谞诐 砖讗谞讬 驻讜讞转 诇讱 诪谉 讛住诇注 讜讛诇讛 讗讜诪专 拽讜谞诐 砖讗谞讬 诪讜住讬祝 诇讱 注诇 讛砖拽诇 砖谞讬讛谉 专讜爪讬谉 讘砖诇砖讛 讚讬谞专讬谉 专' 讗诇讬注讝专 讘谉 讬注拽讘 讗讜诪专 讗祝 讛专讜爪讛 诇讛讚讬专 讗转 讞讘讬专讜 砖讬讗讻诇 讗爪诇讜 讬讗诪专 诇讜 讻诇 谞讚专 砖讗谞讬 注转讬讚 诇讬讚讜专 讛专讬 讛讜讗 讘讟诇 讜讘诇讘讚 砖讬讛讗 讝讻讜专 讘砖注转 讛谞讚专 讗诪专 讛专"诐 驻讬' 讝专讜讝讬谉 讛讞讝讜拽 讜讛讻讘讜讚 专"诇 砖讛讜讗 讬讻讜讬谉 讘谞讚专 诇讞讝拽 讛讻讘讜讚 讜谞讚专讬 讛讘讗讬 讜讻讘专 讬讚注转 驻注诪讬诐 专讘讜转 砖讛住诇注 讚' 讚讬谞专讬谉 讜砖拽诇 讞爪讬 住诇注 讜讘讬讗讜专 讚讘专讬 专' 讗诇讬注讝专 讘谉 讬注拽讘 讛讜讗 讻讬讜谉 砖讛讜讗 讗讜诪专 讛专讜爪讛 砖讬讗讻诇 讞讘讬专讜 讗爪诇讜 讜诪住专讘 讘讜 讜诪讚讬专 讘讜 讛专讬 讗诇讜 谞讚专讬 讝专讜讝讬谉 讜讛专讜爪讛 砖诇讗 讬转拽讬讬诪讜 谞讚专讬讜 讻诇 讛砖谞讛 讻诇讛 讬注诪讚 讘专讗砖 讛砖谞讛 讜讬讗诪专 讻诇 谞讚专讬 砖讗谞讬 注转讬讚 诇讬讚讜专 讻诇 讛砖谞讛 讻诇讛 讛专讬 讝讜 讘讟诇 讜讘诇讘讚 砖讬讛讗 讝讻讜专 讘砖注转 讛谞讚专 讜注谞讬谉 讝讛 砖讛讜讗 讻讗砖专 诇讗 讬砖讘注 砖讬讝讻讜专 砖讛讜讗 讻讘专 拽讚诐 讜拽讬讬诐 讝讛 讛转谞讗讬 讘讻讜谞转讜 讛谞讛 讻讘专 讘讟诇 讛谞讚专 讗讜诇诐 讗诐 讝讻专 讛转谞讗讬 讗讞专 砖诇诪讜转 讛谞讚专 讘诪讚讛 诪讛讝诪谉 讻讚讬 砖讗讬诇转 砖诇讜诐 讗讜 讬讝讻专讛讜 讘注转 讛讛讬讗 注诇 讛驻住讚 讜讛转谞讗讬 讗砖专 讛转谞讛 诪转讞诇转 讛砖谞讛 讜讛拽讚讬诐 讛谞讚专 讛谞讛 讬讗诪专 讛谞讚专 讜讻谉 诇讜 砖讬讗诪专 讻诇 谞讚专 砖讗谞讬 注转讬讚 诇讬讚讜专 注讚 注砖专 砖谞讬诐 讗讜 诪讛 砖讬专爪讛 讜讻谉 讛讚讬谉 讘砖讘讜注讛 讜讛诇讻讛 讻专' 讗诇讬注讝专:



讗诪专 讛诪讗讬专讬 讗专讘注讛 谞讚专讬诐 讛转讬专讜 讞讻诪讬诐 驻讬' 诇讗 砖讛转讬专讜诐 诇注砖讜转 讻谉 诇讻转讞诇讛 讗诇讗 砖讗诐 谞讚专讜 讗讬谉 讻讗谉 谞讚专 讜讗讬谉 爪专讬讻讬谉 砖讗诇讛 讗驻讬诇讜 讘注诐 讛讗专抓 讜讛讜讗 砖讗诪专讜 讘转讜住驻转讗 砖讘驻专拽 专讗砖讜谉 讗祝 谞讚专讬诐 砖讗诪专讜 诪讜转专讬谉 诪谞讬谉 砖诇讗 讬讛讗 讗讚诐 谞讜讚专 讘讛谉 注诇 诪谞转 诇讘讟诇诐 砖谞讗诪专 诇讗 讬讞诇 讚讘专讜 诇讗 讬注砖讛 讚讘专讜 讞讜诇讬谉 讛讗 诇讗 谞讗诪专 讛转讬专讜 讗诇讗 砖讗诐 谞讚专讜 讗讬谉 讻讗谉 谞讚专 讜讗讬谉 爪专讬讻讬谉 砖讗诇讛 讜讗诐 讘讗讜 诇讬砖讗诇 诪讜讚讬注讬谉 讗讜转谉 砖讗讬谞谉 爪专讬讻讬谉 砖讗诇讛 讜诪驻专砖谉 讚专讱 讻诇诇 谞讚专讬 讝专讜讝讬谉 谞讚专讬 讛讘讗讬 谞讚专讬 砖讙讙讜转 谞讚专讬 讗讜谞住讬谉 讜驻讬专砖 讘谞讚专讬 讝专讜讝讬谉 讛讬讛 讝讛 诪讜讻专 讞驻抓 讜讗诪专 拽讜谞诐 砖讗谞讬 驻讜讞转 诇讱 诪住诇注 讻诇讜诪专 拽讜谞诐 讛诪注讜转 诪注讻砖讜 诇讻砖讗讟诇诐 讗诐 讗谞讬 驻讜讞转 诪住诇注 讜讛诇讛 诪砖讬讘 拽讜谞诐 砖讗谞讬 诪讜住讬祝 注诇 砖拽诇 专"诇 拽讜谞诐 讛讞驻抓 注诇讬 诪注讻砖讜 诇讻砖讗拽讞谞讜 讗诐 讗谞讬 诪讜住讬祝 诪砖拽诇 讜谞转驻讬住讜 砖谞讬讛诐 诇砖诇砖讛 讚讬谞专讬谉 砖谞讬讛谉 诪讜转专讬谉 砖诇讗 谞转讻讜谉 讻诇 讗讞讚 诪讛诐 讗诇讗 诇讝专讝 讗转 讞讘讬专讜 讜诪讜转专 诇诇讜拽讞 诇讬转谉 诇讜 砖诇砖讛 讚讬谞专讬谉 讜诇诪讜讻专 诇讬转谞讜 讘砖诇砖讛 讚讬谞专讬谉 讜讗注"驻 砖讚讘专讬诐 砖讘诇讘 讗讬谞谉 讚讘专讬诐 讛讻讗 讗讜诪讚谞讗 讚诪讜讻讞 讛讜讗 讜讘讙诪专讗 讛讬讜 住讘讜专讬诐 诇驻专砖 诪砖谞转谞讜 砖讘讝讬专讜讝讬谉 诇讚注转 讛讗讜诪专 砖诇讗 谞转谞讛 谞讝讬专讜转 讗诇讗 诇讛驻诇讗讛 专"诇 砖爪专讬讱 砖讬讛讗 讛谞讚专 诪讘讜专专 讘砖注转 讛谞讚专 讜讛专讬 讝讛 讗讬谞讜 诪讘讜专专 砖讛专讬 讗讬谉 讛讚讘专 讘专讜专 讘砖注转 讛谞讚专 讗诐 讬转拽讬讬诐 讛诪拽讞 讗诐 诇讗讜 砖诪讗 讬转讞专讟 讝讛 诪谉 讛诪讻专 讜讝讛 诪谉 讛诪拽讞 讗讜 砖诪讗 诇讗 讬讝讜讝 讗讞讚 诪讛诐 诪讚注转讜 讜讗讬谉 诪转专爪讬诐 讝讛 诇讝讛 诇讬拽讞 讜讗讞专 砖讚注转诐 讛讬讛 讘砖注转 讛谞讚专 讝讛 讘住诇注 讜讝讛 讘砖拽诇 讗诇讗 砖讗讞专 讻谉 谞转驻讬住讜 诇砖诇砖讛 讚讬谞专讬谉 讗讬谉 讝讛 诪讘讜专专 讘砖注转 讛谞讚专 讜诇讚注转 讞讻诪讬诐 诪讬讛讗 讛讜讬 谞讚专 讛讜讗讬诇 讜讘讚讜拽讗 谞讚专讜 讜讗诪讚讜 讚注转诐 讘讻讱 讘砖注转 讛谞讚专 讜驻讬专砖讜 讗讞专 讻讱 砖诪砖谞转谞讜 诇讚注转 讞讻诪讬诐 讛讬讗 砖讗讬诇讜 讙诪专讜 讘讚注转诐 讘砖注转 讛谞讚专 讝讛 诇住诇注 讜讝讛 诇砖拽诇 谞讚专 讙诪讜专 讛讜讗 讗诇讗 砖诪砖谞转谞讜 驻讬专讜砖讛 砖讗祝 讘砖注转 讛谞讚专 讚注转诐 砖讜讛 诇砖诇砖讛 讚讬谞专讬诐 讜讗讬谉 驻讬讛诐 讜诇讘诐 砖讜讛 讘谞讚专诐 讜讗祝 讞讻诪讬诐 诪讜讚讬诐 砖诇讗 谞注砖讛 讗诇讗 讚专讱 讝讬专讜讝 讜讝讛讜 砖讗诪专讜 诪讬 拽转谞讬 砖谞讬讛诐 专爪讜 讻诇讜诪专 专爪讜 注讻砖讜 讗注"驻 砖讘砖注转 讛谞讚专 讘讙诪专 讚注转 谞讚专讜 讜砖谞讬讛诐 专讜爪讬诐 拽转谞讬 讻诇讜诪专 讗祝 讘砖注讛 砖谞讜讚专讬诐 专讜爪讬诐 讻诇 讗讞讚 讘砖诇砖讛 讚讬谞专讬谉 讛讗 讻诇 砖讘砖注转 讛谞讚专 谞讚专讜 讘讙诪专 讚注转 谞讚专 讙诪讜专 讛讜讗 讜讗住讜专 诇注讘讜专 注诇讬讜 讜讻谉 讘转诇诪讜讚 讛诪注专讘 讗诪专讜 讛讚讛 讚转讬诪讗 讘砖讗讬谉 诪注诪讬讚讬谉 讗讘诇 诪注诪讬讚讬谉 爪专讬讻讬谉 讛讬转专 讜驻讬专砖讜 讘拽爪转 转讜住驻讜转 诪注诪讬讚讬谉 砖谞讜砖讗 讜谞讜转谉 注诐 讗讞专讬诐 砖诇讗 注诐 讘注诇 讛诪拽讞 讜诪讻讬讜谉 砖讬砖 砖诐 诪注诪讬讚讬诐 注诇 讗讜转讜 砖注专 讜讛讜讗 谞讜讚专 注诇 讚讘专讬讛诐 谞讚专 诪讚讜拽讚拽 讛讜讗 讗讘诇 讻砖讗讜诪专 诪讗讬诇讬讜 讝讛 注诇 诪砖讗 讜诪转谉 砖讬砖 诇讜 注诐 讛诪讜讻专 诇讘讚 讗讬谞讜 爪专讬讱 讛讬转专 讜讬砖 诪驻专砖讬诐 诪注诪讬讚讬谉 砖诪讞讝讬拽讬谉 讚讘专讬讛诐 讛专讘讛 注讚 砖讛讚讘专 诪讜讻讬讞 砖讘讻讜谞讛 讙诪讜专讛 讛诐 谞讜讚专讬诐:



讜讻谉 砖讗诇讜 讘讙诪专讗 讗诪专 诇讬讛 讟驻讬 诪住诇注 讜讗诪专 诇讬讛 讗讬讛讜 讘爪讬专 诪砖拽诇 谞讬讚专讗 讛讜讬 讗讜 讝专讜讝讬谉 讛讜讬 讜驻讬专砖讜 讘讜 讙讚讜诇讬 讛专讘谞讬诐 砖诪讻讞 讚拽讚讜拽 讛诇砖讜谉 讛诐 讘讗讬诐 注诇讬讛 讻诇讜诪专 砖讗诪专 诇讜 住诇注 讜驻专讜讟讛 讜讛诇讛 诪砖讬讘讜 砖拽诇 驻讞讜转 诪驻专讜讟讛 砖诪讗讞专 砖诪讚拽讚拽讬谉 讘砖讬注讜专 讝讛 讬砖 诇讚讜谉 砖讘讚讜拽讗 谞讚专讜 讜讘讙诪专 讚注转 讗讜 砖诪讗 讗祝 讝讜 诪讻诇诇 讝专讜讝讬谉 讛讜讗 讜诪讻诇 诪拽讜诐 诇砖讜谉 讛住讜讙讬讗 专"诇 诪讛 砖讛讘讬讗讜 专讗讬讛 讘讛 诪砖诪讜注转 拽讜谞诐 诇讘讬转讱 砖讗谞讬 谞讻谞住 讗讬谞讜 诪讜讻讬讞 讻谉 讜注讜讚 砖讗诐 讻谉 讗祝 讘讝讛 驻讜讞转 诪住诇注 讜讝讛 诪讜住讬祝 讘砖拽诇 讛讬讛 讬讻讜诇 诇讗诪专讛 讗讞专 砖讗讬 讗转讛 讘讗 讗诇讗 诪爪讚 讚拽讚讜拽 讘砖讬注讜专 讛诪谞讬谉 讗诇讗 注讬拽专 讛驻讬专讜砖 讛讜讗 诪讛 砖驻讬专砖讜 讘转讜住驻讜转 砖谞转专讞拽讜 讝讛 诪讝讛 讬讜转专 诪讞爪讬 讛砖注讜专 讜诪讗讞专 砖谞转专讞拽讜 讻"讻 讜讚讗讬 讘讚讜拽讗 谞讚专讜 讜驻讬讛诐 讜诇讘诐 砖讜讛 讜讗住讜专 诇讛诐 诇注讘讜专 注诇 谞讚专诐 讗讜 砖诪讗 讗祝 讝讜 讚专讱 讝专讬讝讜转 讛讜讗 讜诇讗 讛讜讘专专讛 讜诪转讜讱 讻讱 驻住拽讜 专讘讬诐 诇讛讞诪讬专 讜谞专讗讬谉 讛讚讘专讬诐 诇讛拽诇 砖讚专讱 讝讬专讜讝讬谉 讝讛 诇讙讚讜砖 讜讝讛 诇诪讞讜拽 注讚 砖讬讘讗讜 砖谞讬讛诐 诇讚讘专 讛诪诪讜爪注:



专' 讗诇讬注讝专 讘谉 讬注拽讘 讗讜诪专 讗祝 讛专讜爪讛 诇讛讚讬专 讗转 讞讘讬专讜 砖讬讗讻诇 讗爪诇讜 讬讗诪专 讻诇 谞讚专讬诐 砖讗谞讬 注转讬讚 诇讬讚讜专 讬讛讬讜 讘讟诇讬诐 讜砖讗诇讜 讘讙诪专讗 讗讚专讘讛 讻讬 砖诪注 讚讗诪专 讛讻讬 诇讗 讗讻讬诇 讘讛讚讬讛 讜转讬专抓 讛讻讬 拽讗诪专 讛专讜爪讛 砖讬讗讻诇 讞讘讬专讜 讗爪诇讜 讜诪讚讬专讜 讜诪住专讘 讘讜 谞讚专讬 讝专讜讝讬谉 讛讜讗 讜讛专讜爪讛 砖诇讗 讬转拽讬讬诪讜 谞讚专讬讜 讻诇 讛砖谞讛 讬注诪讜讚 讘专讗砖 讛砖谞讛 讜讬讗诪专 讻诇 谞讚专 砖讗谞讬 注转讬讚 讜讻讜' 讜驻讬专讜砖 讛讚讘专讬诐 讛专讜爪讛 砖讬讗讻诇 讞讘讬专讜 讜讻讜' 讛专讬 讗诇讜 谞讚专讬 讝专讜讝讬谉 专"诇 砖讗诐 讛讬讛 诪住专讘 讘讜 砖讬讗讻诇 注诪讜 讜讛诇讛 讗讜诪专 拽讜谞诐 注诇讬 讻讻专 讝讛 讗诐 诇讗 转讗讻诇 注诪讬 讜讛诇讛 诪砖讬讘 拽讜谞诐 注诇讬 讻讱 讜讻讱 讗诐 讗讜讻诇 讘讬谉 讗讻诇 讘讬谉 诇讗 讗讻诇 砖谞讬讛诐 驻讟讜专讬谉 砖诇讗 讙诪专 讝讛 讚注转讜 讘砖注转 讛谞讚专 诇讛讗讻讬诇 讜诇讗 讝讛 砖诇讗 诇讗讻讜诇 讗诇讗 砖讻诇 讗讞讚 诪转讻讜讬谉 诇讝专讝 讗转 讞讘讬专讜 诇讛诪砖讱 诇专爪讜谞讜 讜诪讻诇 诪拽讜诐 讬专讗讛 诇讬 讚讜拽讗 讻砖讛拽讜专讗讜 诪转讞讬诇 讘讻讱 砖讬讜讚注 讛讜讗 砖专讜讘 讘谞讬 讗讚诐 谞诪谞注讬诐 诪诇讗讻讜诇 讗爪诇 讛讗讞专讬诐 讜讗讬谞讜 讙讜诪专 讘讚注转讜 诇讛注诪讬讚 讗转 讚讘专讬讜 讗诇讗 砖诪讝专讝讜 讘讻讱 讜讗祝 讝讛 注讜谞讛讜 讻讞讻诪转讜 讜谞讜讚专 砖诇讗 诇讗讻讜诇 讙诐 讻谉 诇讝专讝讜 砖诇讗 讬转注拽砖 讘讻讱 讜诇讗 讘讙诪专 讚注转 讗讘诇 讗诐 讝讛 砖诪驻爪讬专讬谉 讘讜 谞讜讚专 转讞诇讛 谞讚专讜 谞讚专 讜讻诪讜 砖驻讬专砖谞讜 讘诪住专讘 讘讜 诇讗讻讜诇 讜讗诪专 砖讘讜注讛 砖讗讜讻诇 讚诇讗 讗讻讬诇谞讗 诪砖诪注 讜讗讬谉 讚谞讬谉 讗讜转讜 讘讝讬专讜讝讬谉 讗诇讗 砖讬砖 诪驻专砖讬谉 砖讗讬谉 讚讬谉 讝专讜讝讬谉 讘砖讘讜注讛 讜讻诇 砖讻谉 诇诪讬 砖诪讝拽讬拽 讘讛 讛讝讻专转 讛砖诐 砖讗讬谉 诪讝讻讬专讬谉 讗转 讛砖诐 诇讝讬专讜讝 讜讗祝 讙讚讜诇讬 讛诪讞讘专讬诐 讛讝讻讬专讜 讗转 讗专讘注转诐 讘谞讚专讬诐 讜诇讗 讛讝讻讬专讜 讘砖讘讜注讜转 讗诇讗 讗讜谞住讬谉 讜砖讙讙讜转 讜讛讘讗讬 讜诪讻诇 诪拽讜诐 讘转讜住驻讜转 讻转讘讜 砖讗祝 砖讘讜注转 讝讬专讜讝讬谉 诪讜转专转 讜讻谉 讛讬讗 讘讛讚讬讗 讘转诇诪讜讚 讛诪注专讘 讜诇讚讘专讬讛诐 诪讬讛讗 讛讬讛 拽砖讛 诇讬 诪讛 砖讻转讘转讬 讘诪住专讘讬谉 讘讜 诇讗讻讜诇 讜讛讜讗 讗讜诪专 砖讘讜注讛 砖讗讜讻诇 砖讚谞讬谉 讗讜转讜 讻讗讜诪专 讘讗讬住讜专 砖讘讜注讛 注诇讬 诪讛 砖讗讜讻诇 讜讗讬谉 诪转讬专讬谉 讗讜转讜 诪砖讜诐 讝讬专讜讝讬谉 讗诇讗 砖讗谞讬 诪讬砖讘讛 讘讚专讱 砖讻转讘转讬 讜讛诇讻讛 讻专' 讗诇讬注讝专 讘谉 讬注拽讘 讜讗注"驻 砖转谞讗 拽诪讗 讞讜诇拽 注诇讬讜 讻诪讜 砖讬转讘讗专 讘讙诪专讗:



讜谞转讙诇讙诇 诪讝讛 诇讘讗专 讚讬谉 讗讞专 砖讗讚诐 讬讻讜诇 诇讘讟诇 讘讜 讻诇 谞讚专讬讜 讗注"驻 砖讗讬谞诐 诪诪讬谉 讗诇讜 讛讗专讘注讛 讜讛讜讗 砖讗诪专 讬讗诪专 讻诇 谞讚专 讜讻讜' 讜讻讘专 讘讬讗专谞讜 讘讛 砖讘讙诪专讗 驻讬专砖讜 讛专讜爪讛 砖诇讗 讬转拽讬讬诪讜 谞讚专讬讜 讬注诪讜讚 讘专讗砖 讛砖谞讛 讜讬讗诪专 讻诇 谞讚专 砖讗谞讬 注转讬讚 诇讬讚讜专 讛专讬 讛讜讗 讘讟诇 讜专讗砖 讛砖谞讛 诇讗讜 讚讜拽讗 讗诇讗 诪驻谞讬 砖讻讜谞转讜 诇讜诪专 砖诇讗 讬转拽讬讬诪讜 谞讚专讬讜 砖讘讻诇 讛砖谞讛 讛讜讗 讗讜诪专 讻谉 讘转讞诇转 讛砖谞讛 讜讗讞专 砖讗诪专 讻谉 讻诇 砖谞讚专 讗讞专 讻谉 谞讚专讜 讘讟诇 讜诪讛 砖讗诪专 讗讞专 讻谉 讜讘诇讘讚 砖讬讛讗 讝讻讜专 讘砖注转 讛谞讚专 砖讗诇讜 讘讛 讘讙诪专讗 讗诐 讛讜讗 讝讜讻专 转谞讗讜 讘砖注转 讛谞讚专 讜讗注"驻 讻谉 讛讜讗 谞讜讚专 讛专讬 注拽专 转谞讗讜 讜拽讬讬诐 讗转 谞讚专讜 讜讗诪专 讗讘讬讬 转谞讬 讜讘诇讘讚 砖诇讗 讬讛讗 讝讻讜专 讛转谞讗讬 讘砖注转 讛谞讚专 讜谞诪爪讗 讛谞讚专 讘讟注讜转 砖讛专讬 讗诇讜 讝讻专 讛转谞讗讬 谞注拽专 讛转谞讗讬 讜谞转拽讬讬诐 讛谞讚专 讜讻谉 讛诇讻讛 讜讗注"驻 砖专讘讗 转专爪讛 讘讚专讱 讗讞专转 讗讬谉 讝讛 诪讞诇讜拽转 讗诇讗 诪专 讗诪专 讞讚讗 讜诪专 讗诪专 讞讚讗 讛讗 讻诇 砖讝讜讻专 讗转 讛转谞讗讬 讘砖注转 讛谞讚专 谞转拽讬讬诐 讛谞讚专 讜诪讻诇 诪拽讜诐 专讗讬转讬 诇讙讚讜诇讬 讛讚讜专 讘注谞讬谉 讚讚讜拽讗 讘砖讛转谞讛 讘讚专讱 讻诇诇 讻诇 砖讗谞讬 注转讬讚 诇讬讚讜专 讜讻讜' 讗讘诇 讗诐 讗诪专 讘驻专讟 讻诇 砖讗谞讬 谞讜讚专 诇驻诇讜谞讬 讬讛讗 讘讟诇 讗注"驻 砖讝讜讻专 讛转谞讗讬 讛谞讚专 讘讟诇 讜谞专讗讛 诇讬 讛讟注诐 诪驻谞讬 砖注拽专 讻讜谞转讜 讘讝讻讬专转 讛转谞讗讬 讛讬讗 讜注诇 住诪讱 讗讜转讜 转谞讗讬 讛讜讗 谞讜讚专 诇讜 讜讛专讬 讛讜讗 讻注讬谉 诪住讬专转 诪讜讚注讛 讜讻谉 讘讛驻讱 讝讛:



讻转讘讜 讘转讜住驻讜转 讚讜拽讗 讘砖讘讜注讜转 讜谞讚专讬诐 砖谞砖讘注 讗讜 谞讚专 诇注爪诪讜 讗讘诇 诪讬 砖讛砖讘讬注讜 讞讘讬专讜 讗讜 讛讚讬专讜 讗讬谉 转谞讗讬 诪讜注讬诇 讻诇讜诐 讘讬谉 砖讝讜讻专 讗转 讛转谞讗讬 讘讬谉 砖讗讬谞讬 讝讜讻专讜 砖注诇 讚注转 讞讘讬专讜 讛讜讗 谞砖讘注 讜谞讜讚专 讜诪讘讟诇 讛讜讗 讗转 转谞讗讜 讜诪讻讗谉 讛讜专讜 砖砖讘讜注讜转 砖诇 诪诪讜谉 讗讜 砖诇 爪讘讜专 讗讬谉 转谞讗讬 诪讘讟诇诐 讜专讘讗 驻讬专砖讛 讗祝 讘讝讻讜专 讗转 讛转谞讗讬 讘砖注转 讛谞讚专 讻诇讜诪专 讝讜讻专 砖讛转谞讛 讗讘诇 讗讬谞讜 讝讜讻专 诪讛 讛转谞讛 讜讘讻讬 讛讗 爪专讬讱 砖讬讗诪专 注诇 讚注转 专讗砖讜谞讛 讗谞讬 注讜砖讛 讜讻砖讗诪专 讻谉 谞讚专讜 讘讟诇 讜驻讬专砖 讛诪砖谞讛 讜讘诇讘讚 砖讬讛讗 讝讜讻专 讘砖注转 讛谞讚专 砖讛转谞讛 讗诇讗 砖讗讬谞讜 讬讜讚注 诪讛 讜砖讬讗诪专 讝讻讜专谞讬 砖讛转谞转讬 注诇 讚注转 讛专讗砖讜谞讛 讗谞讬 注讜砖讛 讜讗诐 诇讗 讗诪专 讻谉 谞转讘讟诇 讛转谞讗讬 讜谞转拽讬讬诐 讛谞讚专:



讜谞诪爪讗 诇注谞讬谉 驻住拽 讛讚讘专 讞诇讜拽 诇砖诇砖讛 讚专讻讬诐 砖讗诐 诇讗 讛讬讛 讝讜讻专 讗转 讛转谞讗讬 讻诇诇 讘砖注转 讛谞讚专 讗讬谉 谞讚专讜 讻诇讜诐 讗注"驻 砖讝讜讻专 讗讞专 讛谞讚专 讜讗诐 讛讬讛 讝讜讻专 讘讘讬专讜专 谞转讘讟诇 讛转谞讗讬 讜谞转拽讬讬诐 讛谞讚专 讜讗诐 讝讜讻专 砖讛转谞讛 讜讗讬谞讜 讬讜讚注 诪讛 讛转谞讛 讗诐 讗诪专 注诇 讚注转 专讗砖讜谞讛 讗谞讬 注讜砖讛 讜谞转讙诇讛 诇讜 讗讞专 讻讱 讛转谞讗讬 讘讟诇 谞讚专讜 讜讗诐 诇讗 讗诪专 讻谉 谞讚专讜 拽讬讬诐 讜讗讬谉 讚讘专讬 专讘讗 诪转讬讬砖讘讬诐 讘注讬谞讬 诇注谞讬谉 驻讬专讜砖 砖讗祝 讘讝讜讻专讜 讘讘讬专讜专 讗诐 讗诪专 注诇 讚注转 专讗砖讜谞讛 讗谞讬 注讜砖讛 谞讚专讜 讘讟诇 讜诪讛 讘讬谞讛 诇讞讘讬专转讛 讜注讜讚 讗讞专 砖讗讬谞讜 讬讜讚注 诪讛 讛转谞讛 讗诐 诪注谞讬谉 谞讚专 讗诐 诪注谞讬谞讬诐 讗讞专讬诐 诇诪讛 谞讚专讜 谞讚专 讻诇诇 讜讛专讬 讝讛 讗讬谞讜 讝讻讜专 讻诇诇 讜讗驻砖专 诇驻专砖讜 砖讛讜讗 讞讜讻讱 砖注诇 讘讟讜诇 谞讚专讬讜 讛转谞讛 讜讻诇 砖诇讗 讗诪专 注诇 讚注转 专讗砖讜谞讛 讗谞讬 注讜砖讛 讘讟诇 转谞讗讜 讜谞转拽讬讬诐 谞讚专讜 讜讬砖 砖讗讬谉 讙讜专住讬谉 讘讚讘专讬 专讘讗 讜诇讗 讬讚注 诪诪讛 讛转谞讛 讗诇讗 砖讝讻讜专 讘砖注转 讛谞讚专 砖讛转谞讛 讜讻诇 砖讗诪专 注诇 讚注转 专讗砖讜谞讛 讗谞讬 注讜砖讛 讘讬讟诇 谞讚专讜 讜讗诐 诇讗 讗诪专 讻谉 谞讚专讜 拽讬讬诐 讜诇讚注转 讝讛 诇专讘讗 讗诐 讗讬谞讜 讝讜讻专 讛转谞讗讬 谞讚专讜 拽讬讬诐 砖讗诐 诇讗 讻谉 诪讛 讘讬谉 讗讘讬讬 诇专讘讗 讗诇讗 讜讚讗讬 讗讘讬讬 讞讜诇拽 注诐 专讘讗 讜诪转讜讱 讻讱 驻住拽讜 讛转讜住驻讜转 讻专讘讗 讜讻诇 砖讗讬谞讜 讝讻讜专 谞转拽讬讬诐 讛转谞讗讬 讜讗讬谉 讛讚讘专讬诐 谞专讗讬谉 讗诇讗 诪专 讗诪专 讞讚讗 讜讻讜' 讜讗祝 讙讚讜诇讬 讛诪讞讘专讬诐 讛讘讬讗讜 讚讘专讬 讗讘讬讬 讜讚讘专讬 专讘讗 讗诇诪讗 砖讛诇讻讛 讻砖谞讬讛诐 讜讻砖讬讟转谞讜 讜讻谉 注讬拽专:



讜驻讬专砖讜 讘讙诪专讗 砖转谞讗讬诐 讗诇讜 讗讬谉 诪驻专住诪讬谉 讗讜转诐 讻讚讬 砖诇讗 讬谞讛讙讜 拽诇讜转 专讗砖 讘谞讚专讬诐 讜诪讻讞 住讜讙讬讗 讝讜 诪讬讞讜 拽爪转 专讘谞讬诐 讘谞讜住讞 讻诇 谞讚专讬 砖谞诪爪讗 讘专讜讘 住讚讜专讬诐 砖诇 讬讜诐 讛讻驻讜专讬诐 砖诇讗 讬讗诪专讜讛讜 讻诇诇 讜诇讗 住讜祝 讚讘专 讘谞讜住讞 讛讻转讜讘 讘住讚讜专讬诐 砖讛讜讗 注诇 诇砖讜谉 注讘专 讜谞讗诪专 讘讟注讜转 讻诪讜 砖谞讘讗专 讘住诪讜讱 讗诇讗 讗祝 注诇 讚注转 诪讛 砖转拽谞讜讛讜 拽爪转 专讘谞讬诐 注诇 诇砖讜谉 注转讬讚 讜讛讜讗 砖讬讗诪专 讘讛诐 讻诇 谞讚专讬 讜讻讜' 讚讬 谞讬讚讜专 诪讬讜诐 讛讻驻讜专讬诐 讝讛 注讚 讬讜诐 讛讻驻讜专讬诐 讛讘讗 讬讛讜 讘讟诇讬诐 讜讻讜' 讜讻诇 砖讬住讻讬诪讜 讗讞专 讻谉 讘谞讚专 讗讜 讘讞专诐 讻诇 砖诇讗 讝讻专讜 讛转谞讗讬 谞讚专讬讛诐 讘讟诇讬诐 诪讚讬谉 讛诇讻讛 讝讜 讜讗祝 讘讝讛 诪讬讞讜 讘讜 砖诇讗 诇驻专住诐 讗转 讛讚讘专 讜讬讘讗 诇讛拽诇 专讗砖 讘谞讚专讬诐 讜讻诪讜 砖讗诪专讜 专讘 讞谞讗 住讘专 诇诪讬讚专砖讗 讘驻讬专拽讗 讗诪专 诇讬讛 专讘讗 转谞讗 住转诐 诇讛 住转讜诪讬 讻讚讬 砖诇讗 讬谞讛讙讜 拽诇讜转 专讗砖 讘谞讚专讬诐 讜讗转 讚专砖转 诇讛 讘驻讬专拽讗 讜讬砖 诪拽讬诇讬诐 讘讻讱 专"诇 诇讗诪专讜 讘诇砖讜谉 注转讬讚 讜讗注"驻 砖讗诪专讜 砖讗讬谉 诪驻专住诪讬谉 讗讜转诐 讜讗诐 讻谉 讛讬讗讱 讗讜诪专讬谉 讗讜转诐 讘讘讬转 讛讻谞住转 讛讗讬讚谞讗 拽讬诇讬 谞讚专讬 讗讜 砖诪讗 诇讗 讗诪专讜讛 讗诇讗 诇讞砖砖 注诪讬 讛讗专抓 讜注讻砖讜 讗讬谉 注诪讬 讛讗专抓 诪爪讜讬讬诐 讻诇 讻讱:



讜诪讻诇 诪拽讜诐 讛谞讜住讞 讛讻转讜讘 讘住讚讜专讬诐 注诇 诇砖讜谉 砖注讘专 专"诇 讚讬 谞讚专谞讛 讜讻讜' 诪讬讜诐 讛讻驻讜专讬诐 砖注讘专 注讚 讬讜诐 讛讻驻讜专讬诐 讝讛 讜砖诪讜爪讬讗讬谉 住驻专 转讜专讛 诪驻谞讬 讻讱 讟注讜转 讛讜讗 砖讛专讬 砖诇讬讞 爪讘讜专 讬讞讬讚 讜讗祝 讻砖诪诪谞讬谉 讗讜转讜 诇讻讱 讗讬谞讜 讬讞讬讚 诪讜诪讞讛 砖讬转讬专 讗诇讗 讻诇 砖专讜爪讬诐 讘讻讱 讗诐 注诇 讚注转 专讘讬诐 讛讜讗 讗讬谉 诇讜 讛驻专讛 讗诇讗 讗诐 讻谉 诇讚讘专 诪爪讜讛 讜讗诐 讗讬谞讜 注诇 讚注转 专讘讬诐 讬诇讻讜 讗爪诇 讞讻诐 讜讬驻转讞 诇讛诐 讘驻转讞 讗讜 讘讞专讟讛 讻诇 讗讞讚 诇驻讬 砖讬讟转讜 讜讬转讬专 讜讗诐 讗讬谉 讞讻诐 讬诇讻讜 讗爪诇 砖诇砖讛 讛讚讬讜讟讜转 讘诪拽讜诐 讞讻诐 讜注讜讚 砖砖诇讬讞 爪讬讘讜专 诪讬讛讗 讗讬谞讜 谞讬转专 讘讻讱 砖讛专讬 讘讻诇诇 讛讛住讻诪讛 讛讜讗 讜讻诇 讛谞讚专讬诐 讗讚诐 诪转讬专 讞讜抓 诪谞讚专讬 注爪诪讜 讜诇讗 注讜讚 讗诇讗 砖诪讗讞专 砖砖诇讬讞 爪讘讜专 诪诪讜谞讛 诪谉 讛爪讘讜专 讜砖诇讬讞 砖诇讛诐 讛专讬 讛讜讗 讻讗诇讜 讛诐 讗讜诪专讬诐 讻讱 讜爪专讬讱 砖讬转讬专讜 注诇 讬讚讬 诪讬 砖讗讬谞讜 诪讛诐 讗讜 砖讬住转诇拽 讗讞讚 诪讜诪讞讛 讗讜 砖诇砖讛 讛讚讬讜讟讜转 诪讻诇诇诐 讜讬转讬专讜 注爪诪诐 讘驻谞讬 讛爪讘讜专 注诇 讬讚讬 讗讞专讬诐 讜讗讞专 讻讱 讬转讬专讜 讛诐 讗转 讛讗讞专讬诐 讜讬砖 诪拽讬诇讬谉 诇讛转讬专 讗祝 注诇 讬讚讬 讝拽谉 砖讘注讬专 讗讜 砖诇砖讛 诪讛诐 讜诪讻讞 讛转讜住驻转讗 讻诪讜 砖讬转讘讗专 讘驻专拽 讗讞专讜谉 诪诪砖谞讛 讛专讗砖讜谞讛 讜讬砖 诪拽讜诪讜转 砖讗讜诪专讬谉 讗讜转讜 讘谞讜住讞 讛讻转讜讘 讜讻谉 讬砖 诪拽讜诪讜转 砖讻讜驻诇讬谉 讗讜转讜 砖诇砖讛 驻注诪讬诐 诪驻谞讬 砖诇砖讜谉 讛讬转专 爪专讬讱 砖讬讗诪专 砖诇砖讛 驻注诪讬诐 讜讚讘专讬诐 诪砖讜讘砖讬谉 讛诐 讜讻讘专 讛专讞讬拽讜诐 讛讙讗讜谞讬诐 砖诇讗 诇讗诪专讜 砖诪讗讞专 砖讛谞讚专讬诐 讗讬谞谉 讘讟诇讬诐 讘讻讱 讬砖 诇讞讜砖 砖诪讗 讬讛讜 注诪讬 讛讗专抓 讟讜注讬诐 讘讻讱 诇讜诪专 砖谞讚专讬讛诐 讘讟诇讬诐 讜讬讘讗 讛讚讘专 诇讬讚讬 讝诇讝讜诇 讞专诪讜转 讜谞讚专讬诐 诪爪讚 砖讛诐 砖讜诪注讬诐 讘讬讟讜诇 谞讚专讬讛诐 诇讙诪专讬 讻诇讜诪专 讗诐 谞讚专 谞讚专谞讜 讗讬谉 讻讗谉 谞讚专 讜讻讜' 讜讻诇 讗讞讚 诪讬拽诇 讘讜 讘谞讚专讬讜:

讛诪砖谞讛 讛讙' 谞讚专讬 讗讜谞住讬诐 讛讚讬专讜 讞讘讬专讜 砖讬讗讻诇 讗爪诇讜 讜讞诇讛 讛讜讗 讗讜 砖讞诇讛 讘谞讜 讗讜 砖注讻讘讜 谞讛专 讛专讬 讗诇讜 谞讚专讬 讗讜谞住讬诐 讚' 谞讜讚专讬诐 诇讛专讙讬诐 诇讞专诪讬诐 讜诇诪讜讻住讬谉 砖讛讬讗 转专讜诪讛 讗注"驻 砖讗讬谞讛 转专讜诪讛 砖讛讬讗 砖诇 讘讬转 讛诪诇讱 讜讗注"驻 砖讗讬谞讛 砖诇讛谉 讘讬转 砖诪讗讬 讗讜诪专讬诐 讘讻诇 谞讜讚专讬诐 讞讜抓 诪讘砖讘讜注讛 讘讬转 讛诇诇 讗讜诪专讬诐 讗祝 讘砖讘讜注讛 讘讬转 砖诪讗讬 讗讜诪专讬诐 诇讗 讬驻转讞 诇讜 谞讚专 讘讬转 讛诇诇 讗讜诪专讬诐 讗祝 讬驻转讞 诇讜 讘讬转 砖诪讗讬 讗讜诪专讬诐 讘诪讛 砖讛讜讗 诪讚讬专讜 讘讬转 讛诇诇 讗讜诪专讬诐 讗祝 讘诪讛 砖讗讬谞讜 诪讚讬专讜 讛' 讻讬爪讚 讗"诇 讗诪讜专 拽讜谞诐 讗砖转讬 谞讛谞讬转 诇讬 讜讗诪专 拽讜谞诐 讗砖转讬 讜讘谞讬 谞讛谞讬诐 诇讬 讘讬转 砖诪讗讬 讗讜诪专讬诐 讗砖转讜 诪讜转专转 讜讘谞讬讜 讗住讜专讬诐 讘讬转 讛诇诇 讗讜诪专讬诐 讗诇讜 讜讗诇讜 诪讜转专讬诐 讜' 讛专讬 讛谞讟讬注讜转 讛讗诇讜 拽专讘谉 讗诐 讗讬谞谉 谞拽爪爪讜转 讜讟诇讬转 讝讜 拽专讘谉 讗诐 讗讬谞讛 谞砖专驻转 讬砖 诇讛 驻讚讬讜谉 讛专讬 讛谞讟讬注讜转 讛讗诇讜 拽专讘谉 注讚 砖讬拽爪爪讜 讟诇讬转 讝讜 拽专讘谉 注讚 砖转砖专祝 讗讬谉 诇讛诐 驻讚讬讜谉 讝' 讛谞讜讚专 诪讬讜专讚讬 讛讬诐 诪讜转专 讘讬讜砖讘讬 讛讬讘砖讛 诪讬讜砖讘讬 讛讬讘砖讛 讗住讜专 讘讬讜专讚讬 讛讬诐 砖讬讜专讚讬 讛讬诐 讘讻诇诇 讬讜砖讘讬 讛讬讘砖讛 诇讗 讻讗诇讜 讛讛讜诇讻讬诐 诪注讻讜 诇讬驻讜 讗诇讗 诪诪讬 砖讚专讻讜 诇驻专砖 讞' 讛谞讜讚专 诪专讜讗讬 讛讞诪讛 讗住讜专 讗祝 讘住讜诪讬诐 砖诇讗 谞转讻讜谉 讝讛 讗诇讗 讘诪讬 砖讛讞诪讛 专讜讗讛 讗讜转讜 讟' 讛谞讜讚专 诪砖讞讜专讬 讛专讗砖 讗住讜专 讘拽专讞讬诐 讜讘讘注诇讬 住讬讘讜转 讜诪讜转专 讘谞砖讬诐 讜讘拽讟谞讬诐 砖讗讬谉 谞拽专讗讬谉 砖讞讜专讬 讛专讗砖 讗诇讗 讗谞砖讬诐 讬' 讛谞讜讚专 诪谉 讛讬诇讜讚讬诐 诪讜转专 讘谞讜诇讚讬谉 诪谉 讛谞讜诇讚讬谉 专' 诪讗讬专 诪转讬专 讗祝 讘谞讜诇讚讬诐 讜讞讻诪讬诐 讗讜诪专讬诐 诇讗 谞转讻讜谉 讝讛 讗诇讗 讘诪讬 砖讚专讻讜 诇讛讜诇讚 讬"讗 讛谞讜讚专 诪砖讜讘转讬 讛砖讘转 讗住讜专 讘讬砖专讗诇 讜讗住讜专 讘讻讜转讬讬诐 诪讗讜讻诇讬 讛砖讜诐 讗住讜专 讘讬砖专讗诇 讜讗住讜专 讘讻讜转讬讬诐 诪注讜诇讬 讬专讜砖诇诐 讗住讜专 讘讬砖专讗诇 讜诪讜转专 讘讻讜转讬讬诐 讬"讘 拽讜谞诐 砖讗讬谞讬 谞讛谞讛 诇讘谞讬 谞讞 诪讜转专 讘讬砖专讗诇 讜讗住讜专 讘讗讜诪讜转 砖讗讬谞讬 谞讛谞讛 诇讝专注 讗讘专讛诐 讗住讜专 讘讬砖专讗诇 讜诪讜转专 讘讗讜诪讜转 砖讗讬谞讬 谞讛谞讛 诇讬砖专讗诇 诇讜拽讞 讘讬转专 讗讬谉 讘驻讞讜转 砖讬砖专讗诇 谞讛谞讬诐 诇讬 诇讜拽讞 讘驻讞讜转 讜诪讜讻专 讘讬转专 讗讬谉 砖讜诪注讬谉 诇讜 砖讗讬谞讬 谞讛谞讛 诇讛诐 讜讛谉 诇讬 讬讛谞讛 诇讗讜诪讜转 讬"讙 拽讜谞诐 砖讗讬谞讬 谞讛谞讛 诇注专诇讬诐 诪讜转专 讘注专诇讬 讬砖专讗诇 讜讗住讜专 讘诪讜诇讬 讛讗讜诪讜转 砖讗讬谞讬 谞讛谞讛 诇诪讜诇讬诐 讗住讜专 讘注专诇讬 讬砖专讗诇 讜诪讜转专 讘诪讜诇讬 讛讗讜诪讜转 砖讗讬谉 讛注专诇讛 拽专讜讬讛 讗诇讗 诇砖诐 讛讙讜讬讬诐 砖谞讗诪专 讻讬 讻诇 讛讙讜讬讬诐 注专诇讬诐 讜讻诇 讘讬转 讬砖专讗诇 注专诇讬 诇讘 讜讗讜诪专 讜讛讬讛 讛驻诇砖转讬 讛注专诇 讛讝讛 讜讙讜' 讜讗讜诪专 驻谉 转砖诪讞谞讛 讘谞讜转 驻诇砖转讬诐 驻谉 转注诇讜讝谞讛 讘谞讜转 讛注专诇讬诐 专' 讗诇注讝专 讘谉 注讝专讬讛 讗讜诪专 诪讗讜住讛 讛注专诇讛 砖谞转讙谞讜 讘讛 专砖注讬诐 砖谞讗诪专 讻讬 讻诇 讛讙讜讬诐 注专诇讬诐 讜讻诇 讘讬转 讬砖专讗诇 注专诇讬 诇讘 讬"讚 专' 讬砖诪注讗诇 讗讜诪专 讙讚讜诇讛 讛诪讬诇讛 砖砖诇砖 注砖专讛 讘专讬转 谞讻专转讜 注诇讬讛 专' 讬讜住讬 讗讜诪专 讙讚讜诇讛 讛诪讬诇讛 砖讛讬讗 讚讜讞讛 讗转 讛砖讘转 讛讞诪讜专讛 专' 讬讛讜砖注 讘谉 拽专讞讛 讗讜诪专 讙讚讜诇讛 讛讬讗 诪讬诇讛 砖诇讗 谞转诇讛 诇诪砖讛 讛爪讚讬拽 注诇讬讛 诪诇讗 砖注讛 专' 谞讞诪讬讛 讗讜诪专 讙讚讜诇讛 讛诪讬诇讛 砖讛讬讗 讚讜讞讛 讗转 讛谞讙注讬诐 专' 讗讜诪专 讙讚讜诇讛 讛讬讗 讛诪讬诇讛 砖讛讬讗 砖拽讜诇讛 讻谞讙讚 讻诇 诪爪讜转讬讛 砖诇 转讜专讛 砖谞讗诪专 讛谞讛 讚诐 讛讘专讬转 讗砖专 讻专转 讛' 注诪讻诐 注诇 讻诇 讛讚讘专讬诐 讛讗诇讛 专' 讗讜诪专 讙讚讜诇讛 讛诪讬诇讛 砖讻诇 讛诪爪讜转 砖注砖讛 讗讘讬谞讜 讗讘专讛诐 诇讗 谞拽专讗 砖诇诐 注讚 砖诪诇 砖谞讗诪专 讛转讛诇讱 诇驻谞讬 讜讛讬讛 转诪讬诐 讜讗讜诪专 讜讗转谞讛 讘专讬转讬 讘讬谞讬 讜讘讬谞讱 讜讗专讘讛 讗讜转讱 讘诪讗讚 诪讗讚 讚讘专 讗讞专 砖讗诇讜诇讬 讛讬讗 诇讗 讘专讗 讛拽讘"讛 讗转 注讜诇诪讜 砖谞讗诪专 讻讛 讗诪专 讛' 讗诐 诇讗 讘专讬转讬 讬讜诪诐 讜诇讬诇讛 讜讙讜' [谞砖诇诪讜 诪砖谞讬讜转 讛专"诐 讗砖专 诪住驻专谉 讬"讗 讜讛诪讗讬专讬 讻诇诇谉 讘讗讞转 讜注转讛 讗讻转讜讘 驻讬专讜砖谉 诇专"诐 讗讞转 讗讞转 讻驻讬 诪拽讜诪讛 讛专讗讜讬 诇讛 讜讗转谞讛 诇讛谉 讗讜转 诇诪注谉 讬专讜抓 讘讛谉 讛拽讜专讗 讜讗讞专 讻讱 讬讘讗 诇讬 讘住诪讜讱 讚注转 讛诪讗讬专讬 讻诪谞讛讙] 讗诪专 讛专"诐 讙' 讝讻专 砖谞讬 诪讬谞讬谉 诪谉 讛讗讜谞住讬谉 讗讞讚 诪讛谉 砖讬讛讬讛 谞砖讘注 注诇 讚讘专 讜谞讗谞住 讗讜 讬砖讘讬注讛讜 讗讬砖 讗谞住 砖讗诐 讬讜讚讛 诇讜 讛讗诪转 讬讝讬拽 诇注爪诪讜 讗讜 诇讝讜诇转讜 讘谞驻砖讜转 讗讜 讘诪诪讜谉 诇驻讬 砖讛讜讗 讻讗砖专 讬砖讘讬注讛讜 讙诐 讻谉 诪讝讜诇转讜 讬砖讘注 诇讜 讜讗诪专讜 讘讬转 砖诪讗讬 诇讗 讬驻转讞 诇讜 专"诇 诇讗 讬砖讘注 注讚 砖讬砖讘讬注讛讜 讜诇讗 讬转讞讬诇讜 诇讜 砖讘讜注讛 讘"讛 讗诪专讜 讬驻转讞 讜讬砖讘注 拽讜讚诐 砖讬砖讘讬注讛讜 讜讞专诪讬谉 诇住讟讬谉 讜诪讜讻住讬谉 谞讜讟诇讬 讛诪讻住 讜讘转谞讗讬 砖讬讛讬讛 诪讜讻住 讛注讜诪讚 诪讗诇讬讜 讗讜诇诐 讛注诪讬讚讛讜 讛诪诇讱 讛谞讛 讛注讬拽专 讗爪诇谞讜 讚讬谞讗 讚诪诇讻讜转讗 讚讬谞讗 讜讗讬谉 诪讜转专 诇讜 诇讛讘专讬讞 诪谉 讛诪讻住 讜讗讬讱 讬砖讘注 注诇讬讜 讜讗讬谉 讛驻专砖 讘讝讛 讘讬谉 诪诇讱 讙讜讬 讜讘讬谉 诪诇讱 讬砖专讗诇 讜讚注 砖讗诇讜 谞讚专讬诐 讻诇诐 讗讬谉 讛驻专砖 讘讜 讘讬谉 谞讚专 讜砖讘讜注讛 讻诇 讝讛 诇讗 讬爪讟专讱 讛驻专讛 讗诇讗 谞讚专讬 讝专讜讝讬谉 砖讛讜讗 诇讗 讬讜转专 讝讛 讘砖讘讜注讜转 讜' 驻讬专讜砖 讝讗转 讛诪砖谞讛 砖讛讜讗 讻讗砖专 讗诪专 讛专讬 讛谞讟讬注讜转 讛讗诇讜 拽专讘谉 讗诐 讗讬谞谉 谞拽爪爪讜转 讛讬讜诐 讜注讘专 讛讬讜诐 讜诇讗 谞拽爪爪讜 讛谞讛 注诇讬讜 砖讬驻讚诐 诪讬讚 讛讛拽讚砖 讻讚讬谉 拽讚砖讬 讘讚拽 讛讘讬转 讻诇诐 讗砖专 讬驻讚讛 诪讬讚 讛讙讝讘专 讗讜诇诐 讻讗砖专 讗诪专 讛专讬 讗诇讜 讛谞讟讬注讜转 拽专讘谉 注讚 砖讬拽爪爪讜 讗讬 讗驻砖专 诇驻讚讜转诐 注讚 砖讬拽爪爪讜 诇驻讬 砖讗诐 驻讚讗诐 拽讜讚诐 拽爪讬爪讛 讛谞讛 讻讗砖专 讬爪讗讜 诇讞讜诇讬谉 转砖讜讘讜 讛拽讚砖 诇驻讬 砖讻讘专 砖诪讛讜 拽讚砖 注讚 砖转拽爪抓 讜讻讗砖专 转拽爪抓 讗诐 讬驻讚讜 讗讜转讛 讜转爪讗 诇讞讜诇讬谉 讜讗诐 驻讚讗讛 讝讜诇转讜 讜讗驻讬诇讜 拽讜讚诐 砖讬驻住拽讜 讗讜转讛 讗讬谞谉 讞讜讝专讜转 谞拽讚砖讜转 讗诇讗 转爪讗 诇讞讜诇讬谉 讜讻谉 讛讚讬谉 讘讟诇讬转 诪讛 砖讚讜诪讛 诇讝讛 讝谉 驻讬' 诪驻专砖 讬拽专讗讜 专讜讻讘 讛讬诐 讘讗诪爪注讬转讛 讜讬专讞拽讜 诪讛讗专抓 诪专讞拽 专讘 讗讜诇诐 诪注讻讜 诇讬驻讜 讛谞讛 讛诐 讬诇讻讜 注诇 砖驻转 讛讬诐 拽专讜讘 诪讛讗专抓 讞' 讟' 讬讜"讚 驻讬专讜砖 注谞讬谉 讬诇讜讚讬诐 讛讬讛 讗爪诇 讛讛诪讜谉 讘讝讛 讛注转 讗砖专 讻讘专 谞讜诇讚讜 讜注谞讬谞讜 谞讜诇讚讬诐 讗砖专 讬讜诇讚讜 讘注转讬讚 讜砖讬注讜专 讛诪砖谞讛 讻谉 讛谞讜讚专 诪谉 讛讬诇讜讚讬诐 诪讜转专 讘谞讜诇讚讬诐 诪谉 讛谞讜诇讚讬诐 讗住讜专 讘讬诇讜讚讬诐 专' 诪讗讬专 讗讜诪专 讗祝 讛谞讜讚专 诪谉 讛谞讜诇讚讬诐 诪讜转专 讘讬诇讜讚讬诐 讜讞讻诪讬诐 讬讗诪专讜 讘注谞讬谉 谞讜诇讚讬诐 诪讬 砖讚专讻讜 诇讛讜诇讚 专"诇 诪讛 砖讚专讻讜 砖讬讜诇讚 讘讚讜诪讛 诇讜 讻诪讜 讛讗讚诐 讜讘注诇讬 讛讗专讘注 诪讘注诇讬 讞讬讬诐 诇讗 诪讬 砖讚专讻谉 砖讬讜诇讬讚 讘讬爪讛 讻诪讜 诪讬谞讬 讛讚讙讬诐 讜讛注讜驻讜转 讬"讗 驻讬' 讛谞讛 讗讘讗专 诇讱 讘讝讗转 讛诪住讻转讗 砖讛讬讛 诪谞讛讙诐 诇讗讻讜诇 讛砖讜诐 讘注专讘 砖讘转 讘讛讻专讞 讜讛讬讜 讛讻讜转讬讬诐 讬转注讬讘讜 讬专讜砖诇诐 讜讬砖谞讗讜 讗讜转讛 讬讜转专 诪讻诇 讛讗专爪讜转 讜住讘转 讝讛 诪讛 砖讛转讘讗专 讘住驻专 注讝专讗 讻诇 砖讻谉 砖诇讗 讬注诇讜 诇讞讜讙 讗诇讬讛 讬"讘 驻讬专讜砖 讬转讘讗专 讘驻住讜拽讬 讛转讜专讛 砖讝专注 讗讘专讛诐 讘住转诐 讗诪谞诐 讛讜讗 讝专注 讬注拽讘 诇讘讚 讜讛讜讗 诪讗诪专 讛讗诇 诇讜 讬讚讜注 转讚注 讻讬 讙专 讬讛讬讛 讝专注讱 讜讝讛 诇讗 讛讬讛 讝讜诇转 讝专注 讬注拽讘 讜诇讝讛 讬讜转专 诇讜 讛讛谞讗讛 讗驻讬诇讜 讘注砖讜 讜讬砖诪注讗诇 讬"讙 讬"讚 驻讬专讜砖 讙诐 讻谉 诪讘讜讗专 砖讛讜讗 讬专爪讛 讘诪讜诇讬诐 诪讬 砖讬讗诪讬谉 讘诪讬诇讛 讜注专诇讬诐 诪讬 砖诇讗 讬讗诪讬谉 讘诪讬诇讛 讜讬"讙 讘专讬转讜转 讛谞讛 讘诪诇转 讘专讬转 讜讘专讬转讬 讛谞讻驻诇转 讘驻专砖转 讗砖专 爪讜讛 讛讗诇 讬转讘专讱 诇讗讘专讛诐 讘诪讬诇讛 讘注讚讜转 讗讞转 讘注爪诪讜 讜讝讛 诪住驻专诐 讜讗转谞讛 讘专讬转讬 讗谞讬 讛谞讛 讘专讬转讬 讜讛拽讬诪讜转讬 讗转 讘专讬转讬 诇讘专讬转 注讜诇诐 讜讗转 讘专讬转讬 讜讛讬' 诇讗讜转 讘专讬转 诇讘专讬转 注讜诇诐 讗转 讘专讬转讬 讛驻专 讜讛拽讬诪讜转讬 讗转 讘专讬转讬 讗转讜 诇讘专讬转 注讜诇诐 讜诇讝专注讜 讜讗转 讘专讬转讬 讗拽讬诐 讗转 讬爪讞拽 讛谞讛 讗诇讜 讬"讙 讘专讬转讜转 讛讜讻驻诇讜 讘讝讛 讛住驻讜专 讻诪讜 砖讗诪专 讗讞专 讝讛 讜讬讻诇 诇讚讘专 讗转讜 讜讬注诇 讗诇讛讬诐 诪注诇 讗讘专讛诐 讜讛讬讜转讛 讚讜讞讛 讗转 讛谞讙注讬诐 砖讗诐 讛讬转讛 谞讙注 爪专注转 讘讗诪讛 讬讞转讻讜讛 讗爪诇 讛诪讬诇讛 讜讗注"驻 砖讞转讜讱 讛谞讙注讬诐 诪爪讜转 诇讗 转注砖讛 诇诪讗诪专 讛砖诐 讛砖诪专 讘谞讙注 爪专注转 讻讻诇 讗砖专 讬讜专讜 讗转讻诐 专"诇 砖诇讗 讬讞转讻讜讛 讜诇讗 讬转诇砖讜 讗讜转讛 讗讘诇 讬注诪讚 注诇 诪讗诪专 讛讻讛谉 诇讘讚 讜讘讗讛 讛拽讘诇讛 讻诇 诪拽讜诐 砖谞讗诪专 讛砖诪专 驻谉 讜讗诇 讗讬谞讜 讗诇讗 诪爪讜转 诇讗 转注砖讛:



讗诪专 讛诪讗讬专讬 谞讚专讬 讗讜谞住讬谉 讻讬爪讚 讛专讬 砖讗诪专 诇讞讘讬专讜 砖讬讗讻诇 讗爪诇讜 讜讞诇讛 讛讜讗 讗讜 讘谞讜 讗讜 注讻讘讜 谞讛专 讛专讬 讗诇讜 谞讚专讬 讗讜谞住讬谉 砖诇讗 讛讬讛 讚注转讜 讗诇讗 砖诇讗 讘诪拽讜诐 讗讜谞住 讜讻谉 谞讜讚专讬诐 诇讛专讙讬诐 专"诇 诇住讟讬诐 诪讝讜讬讬谞讬诐 讜诇讞专诪讬诐 专"诇 砖讗讬谞谉 讘讗讬谉 诇讛专讜讙 讗诇讗 诇讛讻讜转 讜诇讛砖讞讬转 讗诐 诇讗 讬讝拽拽讜 诇讛诐 诇诪讛 砖讛诐 诪讘拽砖讬诐 讜诇诪讜讻住讬诐 讻诇讜诪专 诪讜讻住 讛注讜诪讚 诪讗诇讬讜 讗讜 讗祝 讘诪讬谞讛讜 诪诇讻讜转 讗诇讗 砖讗讬谉 诇讜 拽讬爪讘讗 讜诪讗讞专 砖讗讬谉 诇讜 拽讬爪讘讗 讗讬谉 讝讛 讚讬谞讗 讚诪诇讻讜转讗 讗诇讗 讙讝诇讛 讚诪诇讻讜转讗 讗诐 讛讜讗 诪诪谞讛讜 注诇 讚专讱 讝讛 讗讜 讙讝讬诇转 讛诪讜讻住 讗诐 讛讜讗 注讜砖讛 讻谉 诪讗诇讬讜 讜讘讻诇诇 讗诇讜 诇讗 讝讜 讗诇讗 讗祝 讝讜 拽转谞讬 讻诇讜诪专 砖谞讜讚专讬谉 诇讛专讙讬谉 讜讗祝 诇讞专诪讬谉 讜讗祝 诇诪讜讻住讬谉 讗诐 讛诐 诪讘拽砖讬诐 诇讜 驻讬专讜转 砖注诪讜 砖讛诐 砖诇 讘讬转 讛诪诇讱 讗注"驻 砖讗讬谞讜 讻谉 讗讜 砖讛诐 转专讜诪讛 讗诐 讛诐 讬砖专讗诇讬诐 讗注"驻 砖讗讬谞讜 讻谉 讛讗 讘诪讜讻住 砖诪讬谞讛讜 讛诪诇讱 讜讘拽讬爪讘讗 讚讬谞讗 讚诪诇讻讜转讗 讚讬谞讗 讜讗住讜专 诇讜 诇讛讘专讬讞讜 讻诇 砖讻谉 砖讬砖讘注 注诇讬讜 讘砖拽专 讜讗祝 讝讜 驻讬专砖讜讛 讘讙诪专讗 砖讬讛讗 谞讜讚专 讬讗住专讜 讻诇 驻讬专讜转 砖讘注讜诇诐 注诇讬 讗诐 讗讬谞谉 砖诇 讘讬转 讛诪诇讱 讗讜 砖诇 转专讜诪讛 讜砖讬讗诪专 讘诇讘讜 讛讬讜诐 讗讜 讗讜转讛 砖注讛 讜住讜诪讱 注诇 讚讘专讬讜 砖讘诇讘 讘诪拽讜诐 讗讜谞住讬谉 讜讗讜转讜 讛讬讜诐 讗讜 讗讜转讛 砖注讛 诪讬讛讗 讗住讜专:



讜谞讞诇拽讜 讘讬转 砖诪讗讬 讜讘讬转 讛诇诇 砖诇讚注转 讘讬转 砖诪讗讬 诇讗 讛讜转专 讗诇讗 讘谞讚专 砖讛讜讗 讗讜诪专 讬讗住专讜 讻诇 驻讬专讜转 砖讘注讜诇诐 注诇讬 讗诐 讗讬谞谉 讜讻讜' 讜讚注转讜 注诇 讗讜转讜 讛讬讜诐 讜谞讜讛讙 讘讜 讗讬住专 讗讘诇 砖讘讜注讛 诇讗 砖讛专讬 讛讬讗讱 讬砖讘注 讛讜讗 讘诪讜讞诇讟 砖讘讜注讛 砖讛谉 砖诇 讘讬转 讛诪诇讱 讜讗祝 讘谞讚专 诇讗 讬驻转讞 讛讜讗 诇讛诐 诪注爪诪讜 专"诇 砖讬讛讗 谞讜讚专 诇讛诐 诪讗诇讬讜 讗诇讗 诇讻砖讬驻转讞讜 讛诐 诇讜 讘讻讱 专"诇 砖讗诐 讻砖讗诪专 诇讛诐 砖诇 讘讬转 讛诪诇讱 讛诐 讗讜诪专讬诐 诇讜 谞讚讜专 讗转讛 讘讻讱 谞讜讚专 讜讗祝 讘讝讜 讚讜拽讗 讘诪讛 砖讛诐 驻讜转讞讬诐 诇讜 讜诇讗 砖讬讛讗 讛讜讗 诪讜住讬祝 讜讗诐 讛讜住讬祝 诪讛 砖讛讜住讬祝 诪讬讛讗 谞讗住专 讜诇讚注转 讘讬转 讛诇诇 讗祝 讘砖讘讜注讛 讻谉 专"诇 砖讬讛讗 谞砖讘注 讘诪讜讞诇讟 砖诇 讘讬转 讛诪诇讱 讛诐 讜讬讛讗 讘诇讘讜 讚讘专 砖讬住诪讜讱 注诇讬讜 讻讙讜谉 砖拽讜专讗 诇讘注诇 讛驻讬专讜转 诪诇讱 讚拽专讞讗 讘讘讬转讬讛 驻专讚砖讻讗 诇讛讜讬 讜讻讬讜爪讗 讘讝讛 讜讻谉 讗祝 讘砖讗讬谉 驻讜转讞讬谉 诇讜 讛讜讗 专砖讗讬 诇驻转讜讞 诇讛诐 讘讬谉 讘砖讘讜注讛 讘讬谉 讘谞讚专讬诐 讜讻谉 讗诐 驻转讞讜 诇讜 讘诪拽爪转 讛讜讗 诪讜住讬祝 诇讛诐 专"诇 砖讗诐 讗诪专讜 诇讜 拽讘诇 注诇讬讱 讘拽讜谞诐 讘砖专 讗诐 讗讬谞谉 砖诇 讘讬转 讛诪诇讱 讜讛讜讗 讗讜诪专 诇讛诐 拽讜谞诐 注诇讬 驻转 讜讘砖专 讜讬讬谉 讗诐 讗讬谞谉 砖诇 讘讬转 讛诪诇讱 诪讜转专 讗祝 注诇 驻转 讜讬讬谉 砖讛讜住讬祝 诪讚注转 注爪诪讜 讜讻谉 讗诐 讗诪专讜 诇讜 拽讘诇 注诇讬讱 讛谞讗转 讗砖转讱 讘拽讜谞诐 讗诐 讗讬谞谉 砖诇 讘讬转 讛诪诇讱 讜讛讜讗 讗讜诪专讜 拽讜谞诐 讛谞讗转 讗砖转讬 讜讘谞讬 注诇讬 讗诐 讗讬谞谉 砖诇 讘讬转 讛诪诇讱 诪讜转专 讗祝 讘讘谞讬讜 讜讛诇讻讛 讻讘讬转 讛诇诇 讘讬谉 讘谞讚专讬诐 讘讬谉 讘砖讘讜注讜转 讜讻谉 讗转讛 诪讜爪讗 讗讜谞住讬谉 讻砖讗谞住讜讛讜 诇讬砖讘注 讜诇讬讚讜专 讗讜 砖谞砖讘注 讜谞讚专 讜讗谞住讜讛讜 诇讘讟诇:



讝讛讜 讘讬讗讜专 讛诪砖谞讛 讜驻住拽 砖诇讛 注诇 讛讚专讻讬诐 砖讘讬讗专谞讜 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





砖讬讟讛 诪拽讜讘爪转

讬驻讬驻讬诐. 砖讗讬谉 讘讛诐 诪讜诐. 讗讬谞讜 诪住驻专 注诪讬 讘转讞诇转 讛诇讬诇讛. 砖转讗讜转 谞砖讬诐 砖专讗讛 讘讬讜诐 注讚讬讬谉 讘诇讘讜 讜讘住讜祝 讛诇讬诇讛 拽专讜讘 诇注诪讬讚讛 驻谉 讬讛讬讛 讝讻讜专 诪转讗讜转讜 讘谞砖讬诐 讗讞专讜转. 讜讗谞讬 砖诪注转讬 诪专讜驻讗讬诐 砖讗讬谞讜 讟讜讘 转讞诇转 讛诇讬诇讛 诇驻讬 砖注讚讬讬谉 诇讗 诇拽讞讜 讻诇 讛讗讬讘专讬诐 讞诇拽诐 诪诪讗讻诇 注讚 讗讞专 讛砖讬谞讛 讜讻诇 讛专讙讬诇 诇讘注讜诇 讗讞专 讗讻讬诇讛 讜砖转讬讛 讗讜讞讝转讜 注讜讬转 (讜专诪讬住转) 讜专转讬讞转 讗讬讘专讬诐 砖拽讜专讬谉 驻诇讝讬谞讗. 讜讙诐 诇讗 住诪讜讱 诇讬讜诐 砖讻讘专 转砖砖 讻诇 讻讞 讛讗讻讬诇讛 讜专驻讛 诇讘讜 讗讘诇 讘讗诪爪注 讛诇讬诇讛 讗讝 讟讜讘 诇讘专讬讗讬诐 讗诐 转讗讜转诐 讘讗讛 诪讗讬诇讬讛 讜诇讗 诪讞诪转 诪砖诪讜砖 讜讛专讛讜专 谞砖讬诐 讜讗讝 讬驻讬谉 讗讜转诐 讬诇讚讬诐 砖谞转注讘专讛 讗诪诐 讘讗讜转讜 讻讞. 诪住驻专 注讜砖讛 爪专讻讬讜. 诪讙诇讛 讟驻讞 诪讘讙讚讬讜 讜诪讻住讛 讗讜转讜 讟驻讞 诪讘讙讚讬讜. 诇讗 砖诪注转讬 讟注诐 诇诪讛 讟讜讘 诇注砖讜转 讻谉 砖讗诐 转讗诪专 讻讚讬 诇专讗讜转 讞讝讛 砖诇讛 讜讬转讗讜讛 诇讘讜 讜讛诇讗 诇讬诇讛 讛讬讛. 讗诪谞诐 谞专讗讛 诇讬 砖诪谉 讛砖诪砖 讗讜诪专 讻谉 砖诇讗 讛讬讛 诪讜爪讬讗讜 讬讜转专 诪讚讗讬 讘砖注转 讚讬砖讛 讻讬 讗诐 讟驻讞. 讛专讗"诐 讝"诇. 讜讝"诇 讛专讬讟讘"讗 讝"诇: 诪讙诇讛 讟驻讞 讜诪讻住讛 讟驻讞. 讬砖 诪驻专砖讬诐 讻讬 注诇 讛砖诪砖 讗讜诪专 讻谉. 讜讬砖 诪驻专砖讬诐 讻讬 注诇 讛住讬谞专 砖讛谞砖讬诐 讞讜讙专讜转 讘讜 拽讗诪专 砖讛讬讛 诪讙诇讛 诪诪谞讜 诪注讟 讜诪讻住讛 讛砖讗专 讻讚讬 砖诇讗 讬讛谞讛 讛专讘讛 诪诪谞讛. 讜讬砖 诪驻专砖讬诐 讻讚讬 砖诇讗 讬住转讻诇 讘讛 讜讝讛 转讬诪讛 讻讬 讘诇讬诇讛 讜讘诇讗 谞专 讛讬讗讱 讬讻讜诇 诇讛住转讻诇 讘讛. 注讚 讻讗谉.  


讗诪专转讬 诇讜 诪讛 讟注诐 讛讚讘专 砖讗转讛 诪诪讛专 讻诇 讻讱 诇注砖讜转 爪专讻讬讱 讜讗诪专 诇讬 砖诇讗 诇讬转谉 注讬谞讬. 讻诇讜诪专 诪讞砖讘转讬 诪讞诪转 转讗讜转讬 讗诐 讗砖讛讛 讘讱 讘讗砖讛 讗讞专转. 讗诇诪讗 诪住驻专 讛讬讛 讘砖注转 转砖诪讬砖. 讛专讗"诐 讝"诇. 讜讝讛 诇砖讜谉 讛驻讬专讜砖: 讗诪专转讬 诇讜 诪讛 讟注诐 讗讬 讗转讛 诪住转讻诇 讘讬 讘讙讜驻讬. 讗诪专 诇讬 诪驻谞讬 砖诇讗 讗转谉 注讬谞讬 讘讗砖讛 讗讞专转 砖讗诐 讗住转讻诇 讘讱 讜讗讞专 讻讱 讗专讗讛 讗砖讛 讗讞专转 砖讬讛讗 诪讚讜诪讛 诇讬 砖讛讬讗 讬驻讛 诪诪讱 砖诪讗 讗讞砖讘 注诇讬讛 讘砖注转 转砖诪讬砖 讗讞专 讙讜驻讛 讜讗讬讘专讬讛. 讜谞诪爪讗 讘谞讬 讘讗讬谉 诇讬讚讬 诪诪讝专讜转 砖讻诇 讛诪砖诪砖 讘讻讜住 讝讛 讜谞讜转谉 注讬谞讬讜 讘讻讜住 讗讞专 谞注砖讛 砖讬诪讜砖 讘讗砖讛 讝讜 讻诪讬 砖讗讬谞讜 注诇 讙讜驻讛 讜讛讘谞讬诐 拽专讜讘讬诐 诇讬讚讬 诪诪讝专讜转. 讜诪讚拽讗诪专 诇讛 专' 讗诇讬注讝专 讛讻讬 讘砖注转 转砖诪讬砖 讜讛讬讜 讘谞讬讜 讬驻讬驻讬诐 讗诇诪讗 诪讜转专 诇住驻专 讘砖注转 转砖诪讬砖. 注讚 讻讗谉. 


讛讗 讘诪讬诇讬 讚转砖诪讬砖. 诪讜转专 讻讚讬 砖讬转讗讜讛 讜讬讜住讬祝 转讗讜讛. 讜讛讜讗 讛讚讬谉 讚讛讜讛 诪爪讬 诇砖谞讜讬讬 讛讗 讚爪专讬讻讗 诇讗专爪讜讬讬 讛讗 讚诇讗 爪专讬讻讗 诇讗专爪讜讬讬. 讛专讬讟讘"讗 讝"诇. 讛讗 讘诪讬诇讬 讚转砖诪讬砖. 讟讜讘 诇住驻专 砖诪转讜讱 讻讱 讛讬讛 诪讜爪讬讗 讝专注 讘砖诪讞讛 讜诪转讜讱 讻讱 讛讬讜 讘谞讬讜 讬驻讬诐. 讻诇 诪讛 砖讗讚诐 专讜爪讛 诇注砖讜转 讘讗砖转讜 注讜砖讛. 讜讗讬谉 讞住专讜谉 拽讚讜砖讛. 讛专讗"诐 讝"诇. 


注专讻转讬 诇讜 砖诇讞谉. 诇砖诪砖 讜讛讜驻讻讜 砖诇讗 讻讚专讻讛. 讛转讜专讛 讛转讬专转讜. 诇砖诪砖 砖诇讗 讻讚专讻讛. 讜讗"转 讜讛诇讗 讛讜讗 讻诪注砖讛 注专 讜讗讜谞谉. 讬砖 诇讜诪专 讛讬讬谞讜 讻砖注讜砖讛 讻谉 转诪讬讚 讗讘诇 诇驻注诪讬诐 诪讜转专. 讜讬砖 讗讜诪专讬诐 讚讻讬 讗诪专讬谞谉 砖专讬 讚讜拽讗 砖诇讗 讬讜爪讬讗 砖讻讘转 讝专注. 讜讬砖 诪驻专砖讬诐 讜讛驻讻讜 讛讜讗 诇诪讟讛 讜讛讬讗 诇诪注诇讛. 讛专讬讟讘"讗 讝"诇: 


讗讞专讬 诇讘讘讻诐 讝讛 讛专讛讜专 砖转诇讜讬 讘诇讘. 讜讗驻讬诇讜 讘砖转讬 谞砖讬讜 砖诪转讜讱 砖诪讞砖讘 讘讗讞专转 讘砖注转 诪注砖讛 诪驻住讬讚 转讗讜转讜 诪讝讗转. 讗诇讜 讘谞讬 转砖注 诪讚讜转. 砖诪专讚 讜驻砖注 讛讜讗 诇讘讗 注诇 讗砖转讜 砖诇讗 讻讚转 讜砖诇讗 讚专讱 转专讘讜转. 诪砖讜讙注. 砖讗讬谞讜 讬讻讜诇 诇讛讝讚讜讬讙 (诇砖讗讬谞讜 讘专) 诇砖讗讬谞讛 讘转 讚注转 讜讙诐 驻注诪讬诐 诪砖诪砖转讜 谞讚讛. 讗谞讜住讛. 砖谞拽专讗 讞讜讟讗 砖谞讗诪专 讜讗抓 讘专讙诇讬诐 讞讜讟讗. 砖谞讜讗讛 砖注讜讘专 注诇 诇讗 转砖谞讗 讗转 讗讞讬讱. 诪谞讜讚讛 住讜讘专 砖诪谞讜讚讛 讗住讜专 讘转砖诪讬砖. 转诪讜专讛 住讜讘专 砖讛讬讗 讗砖转 讞讘讬专讜 讜诇讗讬住讜专讗 诪讬讛讗 讗讬讻讜讬谉. 讘谞讬 诪专讬讘讛. 讘讗 注诇讬讛 讘诇讗 驻讬讜住 讜讚讜诪讛 诇砖谞讜讗讛. 砖讻讜专讛. 砖讗诐 转转拽诇拽诇 讘谞讬讚讜转 诇讗 讬专讙讬砖讜. 讘谞讬 讙专讜砖转 讛诇讘. 诇讗 诪转讜讱 砖谞讗讛 讗诇讗 诪驻谞讬 砖专讜爪讛 诇讬拽讞 讗砖讛 讗讞专转 注砖讬专讛. 讘谞讬 注专讘讜讘讬讗. 砖谞砖讗讛 转讜讱 砖诇砖讛 讞讚砖讬诐 诇专讗砖讜谉 诇驻讬 砖讗讬谉 讝专注讜 诪讬讜讞住 讗讞专讬讜. 讜讗驻讬诇讜 讗讬谞讜 讻讛谉 砖诪讗 诪讜专讬砖 诇讜 谞讻住讬诐 砖诇讗 讻讚讬谉. 砖转讜讘注转 诇讘注诇讛 讘驻讛 诇讘讗 注诇讬讛 讜讞住专讜谉 拽讚讜砖讛 讛讜讗. 讬砖 住驻专讬诐 砖讻转讜讘 讘谞讬 讗诪讛 讜诇讗 砖诪注转讬 诪讛讜. 讜砖诪讗 专爪讜谞讜 诇讜诪专 诪砖讜讞专专转. 讜讗讬 谞驻讬砖讬 诇讛讱 砖诪讗 讙专讜砖转 讛诇讘 讜砖谞讜讗讛 讛讻诇 讗讞讚. 砖讗讬谉 讘讚讜专讜 砖诇 诪砖讛 讻诪讜转谉. 讜砖诪讗 讘讝讻讜转 砖谞讜讛讙讬谉 讗讛讘讛 讜专讬注讜转 讘讬谞讬讛诐. 砖讗诇 谞讘讜谞讬诐 讜诇讗 讗砖讻讞. 砖讛专讬 讘驻住讜拽 讜讗拽讞 诇讻诐 诇讗 讻转讬讘 谞讘讜谞讬诐. 讬讜讚注讬 讘讬谞讛 诇注转讬诐. 讘讚讘专讬 讛讬诪讬诐. 谞专讗讛 砖专' 讬讜谞转谉 诪讬砖砖讻专 讚专讬砖 讚诪砖诪注 讚讬砖 诇讛 砖讻专 讘诪讛 砖转讘注转讜. 讚诪专爪讛 讗专爪讜讬讬. 谞讜讛讙转 注诪讜 注谞讬谞讬 讞讬讘讛 讻讚讬 诇砖诪讞讜 讜诪转讜讱 讻谉 讘讗 注诇讬讛 讘砖诪讞讛. 讗讘诇 转讜讘注转 讘驻讛 诇讛砖讘讬注 讬爪专讛 讛讜讗讬 讞爪讜驻讛. 讜诇讗讛 诇讟讜讘讛 谞转讻讜讜谞讛. 讛专讗"诐 讝"诇. 
讜讻转讘 讛专讬"抓 讝"诇 讜讝"诇: 砖住讜驻讱 诇诪注讜诇. 诇讞讟讜讗 讘讛谉. 砖住讜驻讱 诇讛讗讻讬诇讱 转专讜诪讛 讟诪讗讛. 讜讛讗讜讻诇讛 讘诪讬转讛 讻讚讻转讬讘 讜诪转讜 讘讜 讻讬 讬讞诇诇讜讛讜. 砖住讜驻讱 讘讗 诇讬讚讬 谞讬讗讜祝. 讜谞诪爪讗转 诪讜讻砖诇 讘讛. 讛爪讜驻讛 讘谞砖讬诐. 砖谞讜转谉 注讬谞讬讜 讘讛谉 讗驻讬诇讜 驻谞讜讬讜转 住讜祝 讘讗 诇讬讚讬 注讘讬专讛 讚讻讬讜谉 讚讻专讜讱 讘讛 讛讜讗 专讙讬诇 讗爪诇讛 讗祝 诇讗讞专 砖谞砖讗转 讜住讜祝 砖讛讜讗 谞讻砖诇 讘讛. 讜讛砖诪讬注谞讜 讛转谞讗 讘讚讘专讬诐 讗诇讜 砖爪专讬讱 诇讛专讞讬拽诐 注讚 讛拽爪讛 讛讗讞专讜谉 砖讗诐 讬转拽专讘 讘讛诐 讗驻讬诇讜 拽专讜讘 诪注讟 住讜驻讜 诇讘讗 讗诇 转讻诇讬转 注讘讬专讛. 


讛讜讬讬谉 诇讜 讘谞讬诐 砖讗讬谞谉 诪讛讜讙谞讬谉. 注讝讬 驻谞讬诐 讚讜诪讬谉 诇讗讘 砖讛讜讗 注讝 驻谞讬诐. 讜讚讜拽讗 讘讗砖转讜 谞讚讛 讜砖诇讗 讘砖注转 谞讚转讛 诪讜转专. 讜砖讗专 讛谞砖讬诐 讗驻讬诇讜 讟讛讜专讜转 讜讗驻讬诇讜 砖诇讗 讻谞讙讚 讛注拽讘 讗住讜专. 诪拽讜诐 讛转讜专祝. 诪拽讜诐 讛驻拽专 讜讙诇讜讬 讻讚讗诪专讬谞谉 讘注诇诪讗 讘诪拽讜诐 讛转讜专驻讛 讜讝讛 诪拽讜诐 转砖诪讬砖 讘讗砖讛 砖诇讗 讻讚专讻讛 砖讛讜讗 诪讻讜讜谉 讻谞讙讚 注拽讬讘讛 砖诇 讗砖讛 砖讗讞讜专讬 讛专讙诇. 讬专讗转讜 注诇 驻谞讬讻诐 讝讛 讘讜砖讛. 砖诪讬 砖讬砖 诇讜 诪讚讛 讝讜 诇讗 讬讘讗 诇讬讚讬 讞讟讗. 诇讗 讘诪讛专讛 讛讜讗 讞讜讟讗 诇驻讬 砖诪转讘讬讬砖 诪讘讜专讗讜 讜诪谉 讛讘专讬讜转 砖诇讗 讬专讗讜讛讜 诇注砖讜转 注讘讬专讛 讜讗诐 讬注砖谞讛 诇注转讬诐 专讞讜拽讬诐 讬注砖谞讛 讜讬爪专 讛专注 讙讚讜诇 讛讜讗 讚讗诇讘砖讬讛 讜讝讛 砖讗诪专 诇讗 讘诪讛专讛 讛讜讗 讞讜讟讗. 诇讗 注诪讚讜 讗讘讜转讬讜 注诇 讛专 住讬谞讬. 砖讗讬诇讜 注诪讚讜 讛讬讛 诇讜 讘讜砖转 驻谞讬诐 讻讗讜转谉 砖注诪讚讜 注诇 讛专 住讬谞讬 砖讻转讜讘 讘讛诐 砖讛砖诐 谞讙诇讛 注诇讬讛诐 讘诪注诪讚 讛专 住讬谞讬 讘注讘讜专 转讛讬讛 讬专讗转讜 注诇 驻谞讬讛诐 诇讘诇转讬 转讞讟讗讜. 诪诇讗讻讬 讛砖专转 诪驻专砖 诇拽诪谉 讚讛讬讬谞讜 专讘谞谉. 讻讬 讻诇 讗讚诐 讛注讜砖讛 砖诇讬讞讜转 砖诪爪讟讜讛 注诇讬讜 讬拽专讗 诪诇讗讱 讜专讘谞谉 谞拽专讗讬诐 诪诇讗讻讬诐 讛诪砖专转讬诐 驻谞讬 讛砖诐. 讞专砖讬谉. 讚讛讬讬谞讜 讞专砖 讚专讘谞谉 砖讗讬谞讜 砖讜诪注 讜讗讬谞讜 诪讚讘专. 讜注诇 讬讚讬 砖诪住驻专讬诐 讘砖注转 转砖诪讬砖 讛讘谞讬诐 诇讜拽讬谉 讘讚讘讜专 讜讘砖诪讬注讛. 讜讗住讜专 诇住驻专 讘砖注转 转砖诪讬砖 讚砖诪讗 诪转讜讱 砖讛讜讗 诪住驻专 讛讜讗 谞讝讻专 讘讗砖讛 讗讞专转 讜谞讜转谉 讚注转讜 讘砖注转 讛转砖诪讬砖 讜拽专讜讘讬诐 讛讜讜诇讚讜转 诇讛讬讜转 诪诪讝专讬诐 讻讚讗诪专讬谞谉 诇拽诪谉. 讗讬谞讜 诪住驻专 注诪讛. 专诪讝 诇转砖诪讬砖 讜讘诇砖讜谉 谞拽讬讛. 诇讗 讘转讞诇转 讛诇讬诇讛. 诪驻谞讬 砖讘谞讬 讗讚诐 诪讛诇讻讬谉 讘砖讜拽 讜砖诪讗 讬转谉 讚注转讜 讘讗砖讛 讗讞专转. 讜诇讗 讘住讜祝 讛诇讬诇讛 砖讻讘专 注诪讚讜 讘谞讬 讗讚诐 诪诪讟转谉 讜注讜讘专讬诐 讘砖讜拽 讜讬砖诪注 拽讜诇 讗砖讛 讜讬转谉 诇讘讜 注诇讬讛. 讗诇讗 讘讞爪讜转 砖讘谞讬 讗讚诐 讬砖谞讬诐. 讜谞讜讻诇 诇驻专砖 讙诐 讻谉 讻讬 讘转讞诇转 讛诇讬诇讛 注讚讬谉 谞讝讻专 诇讜 讗砖讛 砖专讗讛 讘讬讜诐 讜讘住讜祝 讛诇讬诇讛 砖讻讘专 谞注讜专 诪砖谞转讜 讜讚注转讜 诪讬讜砖讘转 注诇讬讜 讜讬转谉 诇讘讜 讘讗砖讛 砖专讗讛 讘讬讜诐 讗诇讗 讘讞爪讜转 讛诇讬诇讛 砖转拽驻讜 注诇讬讜 砖讬谞转讜 讜讗讬谞讜 谞讝讻专 讻诇讜诐. 诪讙诇讛 讟驻讞 讜诪讻住讛 讟驻讞. 讜讛讙讗讜谞讬诐 驻讬专砖讜 诪讙诇讛 讘讻住讜转 讗砖转讜 讜诪讻住讛 讗讜转讜 讘讻住讜转 注爪诪讜 讻讚讬 砖诇讗 讬住转讻诇. 讜讻诇 讻讱 诇诪讛 讻讚讬 诇拽讚砖 注爪诪讜 砖诇讗 讬转谉 注讬谞讬讜 讘讗砖讛 讗讞专转. 讜讚讜诪讛 讻诪讬 砖讻驻讗讜 砖讚. 讻诇讜诪专 讛讬讛 诪诪讛专 讜诪转注住拽 讘转砖诪讬砖 讻讗讚诐 砖讛砖讚 讻讜驻讛 讗讜转讜 讜讚讞拽讜 讜拽讜爪专 讛诪注砖讛 讛讬讛 讻讚讬 砖诇讗 讬讻谞住 讘讜 诪讞砖讘讛 讗讞专转 讘转讜讱 讛诪注砖讛. 诪讛 讟注诐 讗转讛 注讜砖讛 讻诇 讝讛 讗诪专 讻讚讬 砖诇讗 讗转谉 注讬谞讬 讘讗砖讛 讗讞专转 砖讗诐 讞砖讘转讬 讘讗砖讛 讗讞专转 讻讗讬诇讜 讗谞讬 讘讗 注诇讬讛 讜谞诪爪讗讜 讘谞讬 讘讗讬谉 诇讬讚讬 诪诪讝专讜转. 讻讬 讛讘谞讬诐 讛讜诇讻讬诐 讗讞专 讛诪讞砖讘讛 讜讛拽讚讜砖 讘专讜讱 讛讜讗 讘讜专专 讗讜转谉 诇注转讬讚 诪讘讬谉 讛讟讜讘讬诐 讻讚讗诪专讬谞谉 讘住诪讜讱. 讜讘砖注转 诪注砖讛 讗诪专讛 诇讜 讻诇 讝讛 讗诇诪讗 诪讜转专 诇讚讘专 讘转砖诪讬砖. 诪讬诇讬 讗讞专谞讬讬转讗 讗住讜专 诇住驻专 诪驻谞讬 砖讛讜讗 讘讗 诇讛讝讻讬专 讗砖讛 讗讞专转 讘讚讘专讬讜. 讜专' 讗诇讬注讝专 诪讬诇讬 讚转砖诪讬砖 诪砖转注讬. 讝讜 讚讘专讬 专' 讬讜讞谞谉 砖诇讗 讬讛驻讱 砖诇讞谞讜 讜诇讗 讬住驻专 讜诇讗 讬住转讻诇. 讗讘诇 讞讻诪讬诐 讗讜诪专讬诐 讗讬谉 讛诇讻讛 讻谉 讗诇讗 讻诇 诪讛 砖讗讚诐 专讜爪讛 诇注砖讜转 讘讗砖转讜 注讜砖讛 讚讛转讜专讛 讛拽谞讛 诇讜 讻讞驻抓 讛拽谞讜讬 讘讚诪讬诐 讚讻转讬讘 讻讬 讬拽讞 讗讬砖 讗砖讛. 注诇 讻谉 讛讘讬讗 诪砖诇 诪讘砖专 讜诪讚讙 讛拽谞讜讬 诇讗讚诐 砖讗讜讻诇讜 讘讻诇 注谞讬谉 砖讬专爪讛 讗祝 讛讗砖讛 讘转砖诪讬砖 讻谉. 砖诇讜拽 诪讘讜砖诇 讛专讘讛. 讜讛专讗讘"讚 讝"诇 驻讬专砖 讚诇讗 谞讚讞讜 讚讘专讬 专' 讬讜讞谞谉 讘谉 讚讛讘讗讬 讗诇讗 诇注谞讬谉 讛驻讬讻转 讛砖诇讞谉 讘诇讘讚 讻讚讗讬转讗 讘砖诪注转讬谉 讘讛谞讬 诪注砖讛 砖讛讘讬讗 诇拽诪谉. 讜讛讘讬讗 专讗讬讛 诪诪住讻转 讞讙讬讙讛 讚讗诪专讬谞谉 诪讙讬讚 诇讗讚诐 诪讛 砖讬讞讜 讚讗驻讬诇讜 砖讬讞讛 讬转讬专讛 砖讘讬谉 讗讬砖 诇讗砖转讜 诪讙讬讚讬谉 诇讜 讘砖注转 讛讚讬谉 讜讻谉 讛诪住转讻诇 讘讗讜转讜 诪拽讜诐 注讜讘专 注诇 讛爪谞注 诇讻转 注诐 讗诇讛讬讱 讜诪注讘讬专 讛讘讜砖讛 诪注诇 驻谞讬讜 讜讻转讬讘 讜讘注讘讜专 转讛讬讛 讬专讗转讜 注诇 驻谞讬讻诐 诇讘诇转讬 转讞讟讗讜 讝讜 讛讘讜砖讛 砖讻诇 讛诪转讘讬讬砖 讗讬谞讜 讞讜讟讗. 讜讻诇 砖讻谉 讛谞讜砖拽讬诐 砖讬砖 讘讛谉 讻诇 讗诇讛 讜注讜讘专讬诐 谞诪讬 诪砖讜诐 讘诇 转砖拽爪讜 讗转 谞驻砖讜转讬讻诐 讜注讜讚 讛讗专讬讱 讛专讘 讝"诇 讘讝讛. 


讘拽讬讗讬 讘爪讜专转 讛讜诇讚. 讜讻讬讜谉 讚讗诪专讬 讛讻讬 讜讚讗讬 拽讜砖讟讗 讚讗诪专讬 讜讗讬讱 讗诪专讬谞谉 讚诇讬转 讛诇讻转讗 讛讻讬. 讚诪爪讬讬谞讬. 诪转讜讱 砖讛诐 诪诇讗讬诐 诪爪讜转 讛诐 诪爪讜讬讬谞讬诐 讜谞讬讻专讬诐 诪砖讗专 讘谞讬 讗讚诐. 讜讻谉 讜讬讛讬 砖诐 诇讙讜讬 讙讚讜诇 诪诇诪讚 砖讛讬讜 讬砖专讗诇 诪爪讜讬讬谞讬谉 砖诐 谞讬讻专讬谉 诪转讜讱 讛诪爪专讬讬诐. 讗讜 谞讜讻诇 诇驻专砖 讛讟注诐 诪驻谞讬 砖讛诐 诪注讜讟驻讬诐 讘讟诇讬转讜转 诇讘谞讬诐 转诪讬讚 讜讚讜诪讬诐 诇诪诇讗讻讬 讛砖专转 讚讻转讬讘 专讗讬转讬 讗转 讛讗讬砖 诇讘讜砖 讛讘讚讬诐 讜讗诪专讬谞谉 谞诪讬 讘注诇诪讗 讛专讗讬谞讬 谞讗 转诇诪讬讚讬 讞讻诪讬诐 砖讘讘讘诇 讗诪专 诇讬讛 讚讜诪讬诐 诇诪诇讗讻讬 讛砖专转. 砖诇讞谉 注专讻转讬 诇讜. 讻讚专讱 讻诇 讛讗专抓 讜讛驻讻讜 砖诇讗 讻讚专讱 讜讛讬讗 讛讬转讛 专讜爪讛 诇讛转讙专砖 诪诪谞讜 讗讜 砖讬讬住专讜讛讜 注诇 讻讱. 注诇 讻谉 讗诪专 诇讛 讛转讜专讛 讛转讬专转讬讱 诇讜 讘讻诇 注谞讬谉 讗谞讬 讗讬谞讬 讬讻讜诇 诇注砖讜转 诇讜 砖讜诐 讚讘专. 讘讬谞讬转讗. 讚讙 砖讗诪专谞讜 诇诪注诇讛 讜讻谉 讚讙 讛讘讗 诪讘讬转 讛爪讬讚 砖讗讜讻诇讜 讘讻诇 注谞讬谉 砖讬专爪讛. 


诇讗 讬砖转讛 讗讚诐 讘讻讜住 讝讛. 砖诇讗 讬砖诪砖 讘讬转讜 讜讬转谉 注讬谞讬讜 讘讗砖讛 讗讞专转 讜讗驻讬诇讜 讘砖转讬 谞砖讬讜 讗诐 讬砖 诇讜 诇讗 讬砖诪砖 注诐 讝讜 讜讬转谉 讚注转讜 讘讞讘专转讛. 讜讘专讜转讬 诇砖讜谉 讘专讜专 注诇讬 讛讚讘专 诇讘专讜专 砖讗讬谉 讬讜讚注 讗诇讗 讗谞讬. 讗住谞"转 诪砖讙注"讞. 住讬诪谉 转砖注 诪讚讜转 讛讜讗 砖讻转讜讘 讘住驻专讬诐. 讜讬砖 讙专住讬谉 讛讗讬 讗谞讜住讛 砖讗谞住讛 讜讛讜诇讬讚 诪诪谞讛 讘谉 讜讗驻讬诇讜 讛讬讗 讗砖转讜 讻讚讗诪专讬谞谉 讘诪住讻转 注讬专讜讘讬谉 讻诇 讛讻讜驻讛 讗转 讗砖转讜 诇讚讘专 诪爪讜讛 谞拽专讗 专注 砖谞讗诪专 讙诐 讘诇讗 讚注转 谞驻砖 诇讗 讟讜讘 讗诇讗 专注. 讜讗诪专讬谞谉 讘诪住讻转 讻诇讛 讻讬 讘住讘转 讝讛 讛讜讬讬谉 诇讗讚诐 讘谞讬诐 讘注诇讬 诪讜诪讬谉. 讜讬砖 讙专住讬谉 讘谞讬 讗诪讛 砖驻讞讛 砖讗讬谉 讜诇讚讜转讬讛 诪转讬讞住讬谉 讗讞专 讛讗讘 讗诇讗 讗讞专讬讛 讻讚讻转讬讘 讛讗砖讛 讜讬诇讚讬讛. 讘谞讬 砖谞讜讗讛. 砖砖讜谞讗 讗砖转讜 砖谞讗讛 讙诪讜专讛 讗讞讚 讘驻讛 讜讗讞讚 讘诇讘. 讜讗祝 注诇 驻讬 砖讗讬谉 讚注转讜 诇讙专砖讛 讚讛转诐 讜讚讗讬 谞讜转谉 诇讘讜 讘讗砖讛 讗讞专转 讘砖注讛 砖讘讗 注诇讬讛. 讜讬砖 诪驻专砖讬诐 讘谞讬 讬驻转 转讜讗专 砖讗讬谉 谞砖讜讗讬讛 诇砖诐 砖诪讬诐 讜住讜驻讜 诇砖谞讗讛. 讘谞讬 谞讬讚讜讬. 讘谞讬 谞讚讛 讜讗祝 注诇 驻讬 砖讗讬谉 诪诪讝专 讘谉 讛谞讚讛. 讜谞讜讻诇 讙诐 讻谉 诇驻专砖 诪谞讜讚讛 砖砖讬诪砖 讚讛讜讗 讗住讜专 讘转砖诪讬砖 讻讚讗诪专讬谞谉 讘诪讜注讚 拽讟谉. 讜讛讜讗 讛讚讬谉 讗讘诇 讜诪爪讜专注 砖讗祝 讛谉 讗住讜专讬谉 讘转砖诪讬砖 讜讞讚 诪讬谞讬讛讜 谞拽讟. 讘谞讬 转诪讜专讛 诪讞诇讬驻讬诐 谞砖讜转讬讛谉. 讗讜 谞讜讻诇 诇驻专砖 砖讘讗 注诇 讗砖转讜 讜住讘讜专 砖讛讬讗 讗砖转 讞讘讬专讜 讚讛讜讬 讻砖谞讜讗讛 砖谞讜转谉 专注转讜 讘讗讞专转. 讜诇讝讛 讛驻讬专讜砖 讬砖 诇砖讗讜诇 讗诐 讻谉 讗讞讚 诪讛砖讘讟讬诐 讛讬讛 讘谉 转诪讜专讛 砖讛专讬 讬注拽讘 讗讘讬谞讜 诇专讞诇 谞转讻讜讜谉 讜谞讝讚诪谞讛 诇讜 诇讗讛. 讜讬"诇 讻讬 诇讗 谞转注讘专讛 诪讗讜转讛 讘讬讗讛 讗讬 谞诪讬 注讚讬谉 诇讗 谞转谞讛 转讜专讛 讜诇讗 谞讗住专讜 讘讚拽讚讜拽讬 诪爪讜转. 讘谞讬 诪专讬讘讛. 砖讛诐 诪转拽讜讟讟讬诐 转诪讬讚 讜诇讗 砖讬砖谞讗讜 讝讛 讗转 讝讛. 讜讛讘讬讗讛 讛讝讗转 讗讬谞讛 诪转讜讱 讗讛讘讛. 讜讬砖 讙讜专住讬谉 讘谞讬 诪讜专讚转 讚讗诪专讛 诇讗 讘注讬谞讗 诇讱 讜讗诇讗 注诇 讻专讞讛 讛讜讗 诪砖诪砖 注诪讛 讜讛讜讗 讗爪诇讜 讻诪讜 讝讜谞讛 讜讗驻讬诇讜 诪讚注转讛. 讘谞讬 砖讻专讜转. 砖讛讜讗 砖讻讜专 讗讜 讛讬讗 砖讻讜专讛 讜讗讬谉 讘讛诐 讻讜讜谞转 讛讗讛讘讛 讜讗讬谞诐 讬讜讚注讬诐 诪讛 讛诐 注讜砖讬诐 讜拽专讜讘讬诐 诇诪诪讝讬专讜转 讚讻转讬讘 讝谞讜转 讬讬谉 讜转讬专讜砖 讬拽讞 诇讘. 讘谞讬 讙专讜砖转 讛诇讘. 砖诪砖诪砖 注诪讛 讜讚注转讜 诇讙专砖讛 讜诇讗 讬讜讚注 诇讛 讛讻讗 谞诪讬 专注转讜 讘讗讞专转 讜讗祝 注诇 驻讬 砖讗讬谉 讘诇讘讜 注诇讬讛 砖谞讗讛 讗诇讗 讻注讬谉 砖讻讜驻讬谉 讗讜转讜 讘讬转 讚讬谉 诇讙专砖讛 讜讙诪专 讘专注转讜 诇注砖讜转 讜讗讞专 讻讱 讘讗 注诇讬讛. 讘谞讬 注专讘讜讘讬讗. 砖谞讘注诇讛 诇砖谞讬诐 讜讗讬谞讛 讬讜讚注转 诪讗讬讝讛 诪讛谉 谞转注讘专讛. 讜讬砖 讗讜诪专讬诐 住驻拽 讘谉 转砖注讛 诇专讗砖讜谉 讜住驻拽 讘谉 讝' 诇讗讞专讜谉. 讜讛专讗讘"讚 讝"诇 驻讬专砖 讘住驻专 讘注诇 讛谞驻砖 砖讛讜讗 诪砖诪砖 注诐 讗砖转讜 讜谞讜转谉 讚注转讜 注诇 讗砖讛 讗讞专转 讗驻讬诇讜 讘砖转讬 谞砖讬讜. 讜讗讬谞讜 谞讻讜谉 讗诇讗 砖讛专讬 讟注诪诐 讛讜讗 诪讟注诐 讝讛. 讘谞讬 讞爪讜驻讛. 砖转讜讘注转 讘注诇讛 诇转砖诪讬砖 (砖讗砖转讜 转讜讘注转讜 诇转砖诪讬砖). 讜诇讗 讻转讬讘 谞讘讜谞讬诐. 讚诇讗 讗砖讻讞 讘讛诐 谞讘讜谞讬诐. 讬讜讚注讬 讘讬谞讛 诇注转讬诐 诇注讘专 砖谞讬诐 讜诇拽讘讜注 讞讚砖讬诐. 讜诇讗讛 转讘注讛 诇讬注拽讘 讘驻讛 讜讗诪专讛 讗诇讬 转讘讗 讜讗讜转讛 讛诇讬诇讛 谞转注讘专讛 诪讬砖砖讻专 讗诇诪讗 讚讗诐 讗砖转讜 转讜讘注转讜 讛讘谞讬诐 讛讙讜谞讬诐 讟驻讬 讜讗转 讗诪专转 讚讘谞讬 讞爪讜驻讛 讙专讬注讬. 讜转讬专抓 讚诪专爪讬讗 讗专爪讜讬讬 砖诪驻讬讬住转讜 讜诪住讘专转 诇讜 驻谞讬诐 诇转砖诪讬砖 讻讙讜谉 诇讗讛. 讗讘诇 转讜讘注转 讘驻讛 讘讞讝拽讛 讜讘拽诇讜转 专讗砖 讜注讝讜转 驻谞讬诐 讜诪拽驻讚转 讘讻讱 讚讜诪讛 诇讗砖讛 诪谞讗驻转 讜讛讘谞讬诐 讗讬谞诐 诪讛讜讙谞讬诐. 讗讘诇 诪专爪讬讗 讗专爪讜讬讬 砖驻讬专 讚诪讬.
住诇讬拽 驻专拽 讜讗诇讜 诪讜转专讬谉  驻专拽 讗专讘注讛 谞讚专讬诐 


诪砖谞讛 讛转讬专讜 讞讻诪讬诐. 驻讬专讜砖 讘诇讗 砖讗诇讛 诇讞讻诐. 谞讚专讬 讝讬专讜讝讬谉. 驻讬专讜砖 砖讗讬谉 讻讜谞转讜 砖诇 讛谞讜讚专 诇讗讬住讜专 讗诇讗 砖讛讜讗 谞讜讚专 讻专讬 诇讝专讝 讗转 讞讘讬专讜 讜讻讬讜谉 砖讗讬谉 驻讬讜 讜诇讘讜 砖讜讬谉 讗讬谞讜 谞讚专. 谞讚专讬 讛讘讗讬. 驻讬专讜砖 讚讗诪专 讬讗住专讜 驻讬专讜转 注讜诇诐 注诇讬 讗诐 诇讗 专讗讬转讬 讙诪诇 驻讜专讞 讘讗讜讬专. 谞讚专讬 砖讙讙讜转. 驻讬专讜砖 讚讗诪专 拽讜谞诐 讗砖转讬 谞讛谞讬转 诇讬 砖讙谞讘讛 讗转 讻讬住讬 讜砖讛讻转讛 讗转 讘谞讬 讜谞诪爪讗 砖诇讗 讙谞讘讛 讜砖诇讗 讛讻转讛. 谞讚专讬 讗讜谞住讬谉. 讻讙讜谉 谞讜讚专讬诐 诇讞专诪讬诐 讜诇讛专讙讬谉 砖讛讬讗 砖诇 转专讜诪讛 讜讗祝 注诇 驻讬 砖讗讬谞讛 砖诇 转讜专讛 讜砖讛讬讗 砖诇 讘讬转 讛诪诇讱. 讜讛砖转讗 诪驻专砖 讻讜诇讛讜 讜讗讝讬诇. 讛专讬讟讘"讗 讝"诇: 


砖讗谞讬 驻讜讞转 诇讱 讜讻讜'. 讻讜诇讛讜 讙专住讬谞谉 砖讗谞讬 讜驻讬专讜砖讜 砖讗讬谞讬. 驻讬专讜砖. 


谞讚专讬 讝专讜讝讬谉 讗诪专 拽讜谞诐 砖讗谞讬 驻讜讞转 诪住诇注. 讬讛讗 讗住讜专 讻拽专讘谉 讻诇 诪讛 砖讗驻讞讜转 诇讱 诪住诇注 砖讛讜讗 讗专讘注讛 讚讬谞专讬诐. 注诇 砖拽诇. 讞爪讬 住诇注 砖讛谉 砖谞讬 讚讬谞专讬诐. 讜诇驻讬 讝讛 讛驻讬专讜砖 转讬诪讛 诪讛 (讛拽讚讬砖) 拽讗住专 讛诪讜讻专 砖讛讜讗 讗诪专 砖讗诐 讬转谞谞讜 讘砖诇讜砖讛 讚讬谞专讬谉 砖讛驻讞转 砖讬驻讞讜转 诪讗专讘注讛 讚讬谞专讬诐 讬讛讬讛 拽讜谞诐. 讗讬 (谞诪讬) 讛讻讬 诪讛 讛拽讚讬砖. 讜讻谉 拽砖讛 讛诇讜拽讞 诪讛 讛拽讚讬砖. 讜爪专讬讱 诇讜诪专 诇驻讬 讛驻讬专讜砖 讚讻诇 讗讞讚 专讜爪讛 诇讛拽讚讬砖 讚讬谞专 诪诪讛 谞驻砖讱 讛诇讜拽讞 诪拽讚讬砖 注专讱 砖讜讛 讚讬谞专 讘讞驻抓 讜讛诪讜讻专 诪拽讚讬砖 讚讬谞专 诪谉 讛诪讻专 诪诪讛 谞驻砖讱. 讜诇驻讬 讚注转讬 注讬拽专 讛驻讬专讜砖 砖讛诪讜讻专 讗讜住专 讛讻讻专 讗讜 讞驻抓 讗讞专 注诇 注爪诪讜 讗诐 讬诪讻讜专 诇讜 讘驻讞讜转 诪住诇注 讜讛拽讜谞讛 讗讜住专 讙诐 讻谉 讛讞驻抓 注诇 注爪诪讜 讗诐 讬转谉 诇讜 讬讜转专 诪砖谞讬 讚讬谞专讬谉. 讛专讬"抓 讝"诇. 讜讝"诇 砖讬讟讛: 拽讜谞诐 砖讗谞讬 驻讜转讞 讘住诇注. 讬讛讗 讗住讜专 注诇讬讱 诪砖讜诐 拽专讘谉 讻诇 诪讛 砖讗驻讞讜转 诇讱 诪住诇注. 讜谞专讗讛 讚讻讱 专讜爪讛 诇讜诪专 讻诇 诪拽讜诐 砖讗驻讞讜转 诇讱 (注诇讬讱) 诪谉 讛住诇注 讬讛讗 注诇讬讱 讘拽讜谞诐 讜讗讜住专 注诇讬讜 讗转 讛讞驻抓. (讜讛诇讗) 讜讛诇讜拽讞 讗讜诪专 拽讜谞诐 注诇讬讱 诪注讜转讬 讗诐 讗讜住讬祝 注诇 讛砖拽诇. 讞爪讬 住诇注 讚讛讬讬谞讜 砖谞讬 讚讬谞专讬诐. 注讚 讻讗谉. 讜讻转讜讘 讘讙讬诇讬讜谉 驻讬专砖 讛专讗"砖 讝"诇 拽讜谞诐 讗诐 讗谞讬 驻讜讞转 诪谉 讛住诇注 讻诇讜诪专 拽讜谞诐 讝讛 注诇讬 讗诐 讗谞讬 驻讜讞转 诪谉 讛住诇注. 讜驻讬专砖 讛讻讬 诪砖讜诐 讚谞讚专 讞讬讬诇 讗讞驻爪讗. 讜讻讬 转讬诪讗 讚拽讗讬 讗诪讗讬 讚驻讜讞转 诪谉 讛住诇注 讗讬谉 讗讚诐 讗讜住专 驻讬专讜转 讞讘讬专讜 注诇 讞讘讬专讜. 讻讱 驻讬专讜砖 讛讗诪讜专. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讜讗"诇 讻讚讬 砖诇讗 讗转谉 注讬谞讬 讻讜' 讘讗讬谉 诇讬讚讬 诪诪讝专讜转 讻讜'. 诇讗讜 诪诪讝专讜转 诪诪砖 拽讗诪专 讗诇讗 砖讻诇 诪注砖讛 讛讜诇讱 注诇 讛专讜讘 讗讞专 讛诪讞砖讘讛 讜讬讛讬讜 讘谞讬讜 讗讬谞谉 诪讛讜讙谞讬谉 诪讚转 诪诪讝专讬诐 讜拽"诇:


讘转讬 讛转讜专讛 讛转讬专转讱 讻讜'. 注讬' 驻讬' 讛专"谉 讜注讬"诇 诪讚讗住专讛 讛转讜专讛 讘注专讜讛 讘' 诪砖讻讘讜转 讚讛讬讬谞讜 讻讚专讻讛 讜砖诇讗 讻讚专讻讛 注"讻 讚讘讗砖讛 砖讗讬谞讛 注专讜讛 砖专讬 讜讝"砖 讛转讬专转讱 砖讗讬谞讱 注专讜讛 诇讜:


讜诇讗 转转讜专讜 讗讞专讬 诇讘讘讻诐 讜讙讜' 砖诇讗 讬转谉 注讬谞讬讜 讻讜'. 驻转讞 讘诇讘 讜住讬讬诐 讘注讬谉 砖讛诐 讘' 住专住讜专讬 注讘讬专讛 注"讬 砖注讬谞讜 诪住转讻诇 讘讗砖讛 讗讞专转 谞讜转谉 诇讘讜 注诇讬讛 讜讘讙讚专 注专讜讛 诪砖转注讬 拽专讗 讻讚讻转讬讘 讗砖专 讗转诐 讝讜谞讬诐 讙讜' 讝谞讜转 诪诪砖 讜讛爪讬爪讬转 讛讜讗 讙讚专 诇注专讜讛 讻讛讛讬讗 注讜讘讚讗 讚驻专拽 讛拽讜诪抓 讜讝"砖 诇注讬诇 讚诪爪讬讬谞讬 讻诪诇讗讻讬 讛砖专转 讘爪讬爪讬转 讻驻专砖"讬 砖讛讜讗 讙讚专 诇注专讜讛 讜拽"诇:


讜讘专讜转讬 诪讻诐 讛诪讜专讚讬谉 讜讛驻讜砖注讬诐 讘讬 讗诇讜 讘谞讬 讟' 诪讚讜转 讻讜' 诪讚讘专讬 讛专诪讘"诐 驻讻"讗 诪讛诇讻讜转 讗"讘 讚讛注讜砖讛 讻谉 讛讘谞讬诐 讗讬谞谉 讛讙讜谞讬诐 讗诇讗 注讝讬 驻谞讬诐 讛谉 讜诪讛谉 诪讜专讚讬谉 讜驻讜砖注讬谉 讜讬住讜专讬 讛讙诇讜转 讘讜专专讬谉 讗讜转谉 注讻"诇:


讗住谞"转 诪砖讙注"讞 讘谞讬 讗诪讛 讘谞讬 讗谞讜住讛 讻讜'. 诪驻讬' 讛专"谉 讘谞讬 讗谞讜住讛 讙专讬注讬 讟驻讬 诪讘谞讬 讗诪讛 讻讜' 讜诪转讜讱 砖讘' 讗诇讜 拽专讜讘讬诐 讝讛 诇讝讛 讞砖讬讘 诇讛讜 讻讞讚 讚讛讗 专"诇 讗诪专 讟' 诪讚讜转 讜讘驻专讟谉 讗转讛 诪讜爪讗 注砖专讛 注讻"诇 讗讘诇 讛专讗"砖 讙专住 讘谞讬 讗诪讛 驻讬' 砖驻讞讛 诪砖讜讞专专转 讻讜' 注讻"诇 讜讬"诇 诇讚讘专讬讜 讚诇讻讱 谞拽讟 讟' 讘驻专讟谉 诪砖讜诐 讚住讬诪谞讬讛讜谉 诇讗 讛讜讜 专拽 讟' 讗住谞"转 诪砖讙注"讞 讚讛讗 住讬' 讗' 诪讜专讛 注诇 讗诪讛 讜注诇 讗谞讜住讛 讜讘讙讬专住转 讛讬诇拽讜讟 诇讗 讛讝讻讬专 讻诇诇 讘谞讬 讗谞讜住讛 讜讘讟讜专 讗"讛 住讬' 讻"讛 诇讗 讛讝讻讬专 讘谞讬 讗诪讛 讜讛讜讜 砖驻讬专 讟' 讙诐 讘驻专讟谉 讜拽"诇:


讘谞讬 砖谞讜讗讛 讻讜' 讘谞讬 讞爪讜驻讛 讗讬谞讬 讜讛讗 讗诪专 专砖讘"谉 讗专"讬 讻诇 讗讚诐 讻讜' 讜讛讗 讚诇讗 转拽砖讬 诇讬讛 谞诪讬 讗讘谞讬 砖谞讜讗讛 讚讻转讬讘 讻讬 砖谞讜讗讛 诇讗讛 讙讜' 讛讗 讗讜拽诪讜讛 讘驻专拽 讬"谞 砖砖谞讜讗讬谉 诪注砖讛 注砖讜 讻讜' 讜诇讗 砖讛讬转讛 砖谞讜讗讛 诇讬注拽讘 注"砖:


讘谞讬 谞讚讜讬 讻讜'. 讘讟讜专 讬"讙 讘谞讬 谞讚讛 讜诇讗 诪砖诪注 讻谉 讚诇讗 讞砖讬讘 讛讻讗 讗诇讗 讛讘谞讬诐 砖谞讜诇讚讜 诪讚讘专 讛拽专讜讘 诇注讘讬专讛 讗讘诇 讘谞讬 谞讚讛 诪讗讬住讜专 讻专转 讻砖讗专 注专讬讜转 讜拽"诇:


讘谞讬 诪专讬讘讛. 讘讟讜专 讬"讙 讘谞讬 诪讜专讚转 讜诇驻讬 讙专住转讬谞讜 讬"诇 讚讛"诇 讘讻诇诇 讘谞讬 讙专讜砖讛 讗讜 讘谞讬 砖谞讜讗讛 讚诪"诇 砖讛讜讗 砖讜谞讗讛 讗讜 讛讬讗 砖讜谞讗转讜 讚讜诪讬讗 讚讘谞讬 砖讻专讜转 讜讬转专 讚讘专讬 讛诪讗诪专 注讬' 讘讙' 讛驻讬专讜砖讬诐 讜讘转讜住' 讜讚讜"拽:


讻诇 砖讗砖转讜 转讜讘注转讜 讻讜' 讜讻转讬讘 讬砖砖讻专 讞诪讜专 讙专诐 讻讜'. 讛讱 住讜讙讬讗 诪讬讬转讬 诇讛 谞诪讬 驻"讘 讚注专讜讘讬谉 讜诪讬讬转讬 讛转诐 拽专讗 讜转爪讗 诇讗讛 讙讜' 讜转讗诪专 讗诇讬 转讘讗 讙讜' 讜谞讬讞讗 讚讛讜讛 住"讚 砖转讘注转讜 诇讘讬讗讛 诪诪砖 讜诪砖谞讬 讚讗专爪讜讬讬 讗专爪讬讛 讜讗诇讬 转讘讗 讻讬 讙讜' 诇讘讗 诇讗讛诇讛 讻驻讬' 讛专"谉 讗讘诇 讛讻讗 讚诪讬讬转讬 拽专讗 讚讞诪讜专 讙专住 拽"拽 诇诪讗讬 诪讬讬转讬 诇讛 讛诪拽砖讛 讚讗讚专讘讛 诪讝讛 诪砖诪注 砖诇讗 讛讬转讛 转讘注转讜 讘驻讛 讗诇讗 砖讛拽讘"讛 住讬讬注讜 讻讚讗讬转讗 驻专拽 讛诪驻诇转 讜讛注谞讬谉 诪讘讜讗专 讚讛讜讬讬' 诇讛 讘谞讬诐 讚讛讬讬谞讜 讝讻专讬诐 注"讬 砖转讘注转讜 讛讬讗 讜讚讗讬 诪讝专注转 转讞诇讛 讜讬讜诇讚转 讝讻专 讜讘砖讻专 讛转讘讬注讛 诇讚讘专 诪爪讜讛 讛讜讬讬' 诇讛 讘谞讬诐 讞讻诪讬诐 讜谞讘讜谞讬诐 讻讜' 讜砖讗诪专 讜诇讗 讻转讬讘 谞讘讜谞讬诐 诪讝讛 诪讜讻讞 讚讘' 注谞讬谞讬诐 讛谉 讻驻专砖"讬 讘讞讜诪砖 讜讻讘专 讛砖讬讙 讛专讗"诐 注诇 讛专诪讘"诐 讚讞砖讬讘 诇讛讜 讻讞讚讗 讜讚注 讚拽讗诪专 讜诇讗 讻转讬讘 谞讘讜谞讬诐 讛讬讬谞讜 讘砖讘讬诇 砖讗专 砖讘讟讬诐 讗讘诇 砖讘讟 讬砖砖讻专 砖讛讬讛 讘讚讜专讜 砖诇 诪砖讛 讛讬讛 讘讛讜 讜讚讗讬 谞讘讜谞讬诐 讜讚讜"拽:


讬砖砖讻专 讞诪讜专 讙专诐 讻讜'. 注讬讬谉 驻讬专砖"讬 讗讘诇 讘注专讜讱 驻讬' 讘注专讱 讞诪专讗 讻砖讞讝专 讬注拽讘 诪谉 讛砖讚讛 谞讛拽 讛讞诪讜专 讜砖诪注讛 诇讗讛 讜讬爪讗讛 诇拽专讗转讜 讜拽专讗转讜 注讻"诇 讜拽"诇:





专砖"砖

专"谉 讚"讛 讛转讜专讛 讛转讬专转讱. 讜讻' 讛专诪讘"诐 讻讜'. 讻爪"诇:



专讗"砖 讚"讛 讘谞讬 谞讬讚讜讬. 讜讗住讜专讬谉 讘转讛"诪. 讘诪讜"拽 (讟讜 讘) 讛讬讗 讘注讬讗 讚诇讗 讗讬驻砖讟讗:





讛讙讛讜转 讬注讘"抓

讙诪' 讗讬谞讜 诪住驻专 注诪讬 讻讜'. 谞"讘 诇专爪讜转讛. 讻专讘 讚砖讞 讜砖讞拽 讜注砖讛 爪专讻讬讜 [讘专讻讜转] 讜讻状讚 注讛状驻 诪讛 砖讞讜 注诇 砖讬讞讛 砖讘讬谉 讗讬砖 诇讗砖转讜 讘砖注转 转砖诪讬砖:


砖诐 讜讗诪专转讬 诇讜 诪讛 讟注诐. 谞"讘 讘讞爪讜转 诇讬诇讛 诇讗 注讬讬谞转讬 讘讗状讗 讻砖讬讝讚拽拽 诇讛 拽讜讚诐 砖注讚讬讬谉 讘状讗 谞注讜专讬诐 讜讬砖诪注 拽讜诇讛 砖诇 砖讻谞讛 讗注"驻 砖讗讬谞讜 专讜讗讛 讗讜转讛 讜诇状讗 诪状诪 拽讜诇 讘讗砖讛 注专讜讛 讜讬讘讗 诇讛专讛专 讘讛 讘砖注讛 砖谞讝拽拽 诇讗砖转讜 讜讛讜讜讬讬谉 讘谞讬 注专讘讜讘讬讗 诇驻讬讻讱 讛诪转讬谉 注讜讚 讜诇驻状讝 讬砖 注讜讚 讟注诐 谞讜住祝 讻讚讬 砖诇讗 讬砖诪注讜 拽讜诇讛 讻砖讛讜讗 诪住驻专 注诪讛. 讜讗诐 讗诪谞诐 讬砖 诇讘注诇讬 住"转 讟注诐 注诪讜拽 讜注爪讜诐 诪讝讛 诇讝讜讜讙 讘讞爪讜转 讛诇讬诇讛 讗讬转讗 诇讛讗 讜诇讛讗 讻谞讜讚注 砖讬砖 诇讚状转 讟注诪讬诐 讞讬爪讜谞讬诐 讜驻谞讬诪讬诐:


砖诐 讚诪爪讬讬谞讬 讻诪诇讗讻讬 讛砖专转. 谞"讘 驻专拽 讘状诪 [讚祝 讻讜 注"讘] 注诇 专讬讘状讗 砖讛讬讛 诪转注讟祝 讘讟诇讬转 讜讛讬讛 讚讜诪讛 诇诪诇讗讱 讛' 爪讘讗讜转 讜转"讞 砖讘讘讘诇 诪爪讜讬谞讬诐:


砖诐 讗诪专 专讘讬谞讗 诇讗 谞爪专讻讛 讗诇讗 讚讗驻讬' 砖转讬讛谉 谞砖讬讜 讻爪"诇:


专"谉 讚"讛 讘谞讬 讗谞讜住讛 讜讻讜' 诇讗 讛讜讬讗 讗谞讜住讛 诪诪砖 讜讗谞讜住讛 诪讬讬专讬. 谞"讘 讚讗讙讘 讗讜谞住讗 诪专爪讬讗 诇讬讛 砖讗讜谞住讛 讘讻驻讬' 讜诪讻专讬讞讛 讘注"讻 讜讘讛讻讗讛:





讙诇讬讜谉 讛砖"住 - 专讘讬 注拽讬讘讗 讗讬讙专

专"谞 讚"讛 讚诪爪讬讬谞讬 讻讜' 诪爪讜讬讬谞讬诐 讜谞讘讚诇讬诐. 注讬' 拽讚讜砖讬谉 注讘 注"讗 讘专砖"讬 讚"讛 讚讜诪讬诐:


讘讛专讗"砖 讚"讛 注专讻转讬 诇讜 砖讜诇讞谉 砖砖讬诪砖 注诪讛 砖诇讗 讻讚专讻讛. 注讬讬谉 讬讘诪讜转 讚祝 诇讚 注"讘 转讚"讛 讜诇讗 讻诪注砖讛:





砖注专讬 转讜专转 讘讘诇

(讻 注"讘 讘驻讬' 讛诪讬讜讞住 诇专砖"讬) 讚"讛 讬砖砖讻专 讜讻讜' 讗讜转讜 讞诪讜专 讜讻讜'.鈥斪�"讛 讘讘"专 驻爪"讟 讬讗 (注"砖).

